text:
Forsa elettromotrice
A forsa elettromotrice, commünemente abbreviä in f.e.m., a l'è a causa da differensa de potensiale fra dui punti de un circuito averto, o dô flusso de corrente elettrica all'interno de un circuito elettrico.
A definiçion a l'è ciuttosto vêgia, come se vedde da l'üso da parola forsa con significou differente da quello, generalmente accettou ä giornä de ancö, de forsa in senso meccanico; a tröva ancun applicasion, pe esempio, per esprimme a mascima differensa de potensiale che un generatô de tensciôn o produçe fra i sö poli, o a differensa de potensiale fra i elettrodi de unna cella elettrochimica. In particolare, in to caxo de unna cella galvanica, a forza elettromotrice a corrisponde ä differensa de potensiale che se instaura in corrispondensa di morscetti da cella a circuito averto (cioè in assensa de circolaçion de corrente, all'equilibrio).
Stoia[Càngia | modifica wikitesto]
In to 1800, dopo un disaccordo profescionale in sce a risposta galvanica sostegnüa da Luigi Galvani, Alessandro Volta o sviluppava a nota pilla voltaica, antenata da batteria, che a prodüçe una tenscion elettrica costante ai sö poli. In te i sö studi Volta insemme ai concetti de "capaçitæ" e de "quantitæ" o döviava pe a primma votta o concetto de tenscion elettrica pe rende conto de proprietæ intensive dell’elettricitæ.
f.e.m. de un generatô[Càngia | modifica wikitesto]
All'interno de un generatô elettrico se osserva mesciä e càreghe pôxitive verso o polo pôxitivo e e càreghe negative verso quello negativo. Questi processi se opponen ä repulscion fra càreghe elettriche do meximo segno. Son processi che põen esse de natüra elettrochimica, elettromagnetica, termoelettrica, fotoelettrica, piezoelettrica, ecc.
O lòu L necessaio ao trasporto de càreghe verso i rispettivi poli o l'è direttamente proporsionale ä quantitæ de càrega q; a forsa elettromotrice E a l'è definia comme quantitæ de lòu compio pe unitæ de càrega, segundo a formula:
- .
L'unitæ de mezüa, in to Scistema internasionale de unitæ de mezüa, da forsa elettromotrice o l'è o volt, a mexima che se dövia pe mezüä o Potensiale elettrico e a Tenscion elettrica; l' unitæ de mezüa in to Scistema CGS o l'è o statvolt. In te formule, a forsa elettromotrice a votte a vegne indicä con e lettere f, e, E o V.
In te un circuito serou, a differensa de potensiale AV mezüä ai poli de un generatô reale a risülta sempre leggermente inferiore ä forsa elettromotrice do generatô pe effetto de a rexistenza interna ri do meximo:
- .
f.e.m. indotta[Càngia | modifica wikitesto]
A forsa elettromotrice indotta in te un circuito serou a l'è uguale ä variaçion do flüsso magnetico ΦB che a l'attraversa in te unna unitæ de tempo, come stabilisce a Lezze de Faraday-Neumann-Lenz in ta notaçion de Newton:
- .
E pe a definiçion de induttansa elettrica ,
- .
O segno meno o l'è dovüo ao fæto che a forsa elettromotrice indotta a se opponne ä variaçion do flüsso magnetico segundo a lezze de Lenz.
In to caxo che a variaçion do flüsso a seggie dovüa a unna modifica meccanica do scistema, comme pe esempio a riduçion de l'area de unna spira, se parla de forsa elettromotrice cinetica.
Bibliografia[Càngia | modifica wikitesto]
- Tipler, Paul (1998). Physics for Scientists and Engineers: Vol. 2: Electricity and Magnetism, Light (4th ed.). W. H. Freeman. ISBN 1-57259-492-6
- Serway, Raymond; Jewett, John (2003). Physics for Scientists and Engineers (6 ed.). Brooks Cole. ISBN 0-534-40842-7
- Saslow, Wayne M.(2002). Electricity, Magnetism, and Light. Thomson Learning. ISBN 0-12-619455-6. Veddi capitolo 8, ae pagine 255-259 pe i coeffiçienti de potensiale.


c: text/html

text: A pòula matematica a vegne da o gregouάθnua (máthema), che se peu tradùe con "sciensa", "conoscensa" o "imprendimento"; uaθnuatιkός (mathematikós) vô dî "ch'o l'ha coæ de imprende". Con sto termine generalmente s' intende a disciprinn-a ch'a studia i problèmi de quantitæ, estenscion e figùe spaçiæ, moto di còrpi, e tutte e struttûe che permettan de trattâ sti aspetti in generâ. A matematica a g'ha unna longa tradiçion presso i popoli; a l' è stæta a primma disciprinn-a a dotase de metodi de rigö e portata, e quindi a arrivâ a o status de sciensa. A matematica a l'ha progrescivamente ampliôu i argomenti da so indaggine e a l'ha esteiso i settoî de apartenença. In çerte lengue e in çerte scituaçion a a pòula scingolâ se preferisce o plurâ "matematiche".

robotstxt: allowed

filter: keep


text:
Ildegarda de Bingen
Ildegarda de Bingen (lat. Hildegarda, Bermeshein 1098 - presso Bingen 1179), mistega beneitiña e santa, se festezza o 17 settembre.
Intrâ a œutt'anni inta badia de Disibodenberg, into 1136 a preize a direçion da comunitæ, trasferia ciu tardi (1147-50) into monestê da lê fondao presso Bingen. A fondò da pœu (1165), comme filiâ, un âtro monestê a Eibingen e a fu ben attiva in favô da Gexa e do clero, specce inta Germania meridionâ.
A so esperiença mistega a l'è descrita in particolâ into Liber scivias (sci vias lucis "conosci e vie da luxe", di anni 1141-51); di atre so importante œuvie de edificaçion religiosa son o Liber vitæ meitorum (1159-64) e o Liber divinorum operum (1164-70).
Inte so œuvie (che, donna de modesta cortua, a dettava a di segretai e corettoî), son noteivi ascì i motivi cosmologichi inte l'ambito de una interpretaçion allegorego-scimbolica do mondo fixico e do corpo uman.
Gh'emmo de lê ascì de poexie, di canti, benben de lettie e un'aotobiografia da quæ n'aresta di frammenti.


text:
Lotta pe-e investitue
Lotta pe-e investitue , conflito tra o papato e l’impeo duao da l’urtimo quarto do sec. 11° scin a-o Concordato de Worms (1122).
A controverscia a fu determinâ da-a preminente influença a man a man assonta da l’imperatô inta promoçion di ceeghi a-e dignitæ ecclexiasteghe, a-e quæ invece segondo e norme canonniche doveivan êse dexignæ soltanto mediante libera eleçion da-o clero e da-a comunitæ di fedeli.
Con Carlomagno o poei regio o l'aveiva commençao a intervegnî inta nomina di vescovi e di abboei; ma co-a creaçion da fœüdalitæ ecclexiastega, sviluppaase sorvetutto inte l'Œüropa ocidentâ durante i regimmi di sovren da casa de Sassonia, l’ingerença di laichi inte cose ecclexiasteghe a l'aomentiâ ancon ciu mediante a prattica, connessa co-o conferimento do benefiçio fœüdâ, de investitue (da-a quæ a denominaçion, aponto, de "lotta pe j-investitue"): questa a se mostrò fattô determinante da coruçion e da scimonia ecclexiastega, che apparsan coscì ligæ istituçionámente a-a sottomiscion de cose ecclexiasteghe a-e compromiscioin do zœugo politico. O papato, scheito de prestiggio e redúto a-o rango de una força inta quæ se faxeiva vai di agenti de poei locâ, o dovette, e ciu votte, subî l’iniçiativa de l’impeo, che, taloa, o se rivelò de fæto moralizzatrixe, pù perseguindo de finalitæ politiche continzente.
I primmi tentativi de un movimento de riforma da vitta ecclexiastega s'inandion da-a badia de Cluny in Borgogna, za into sec. 10°; ma solo verso o 1050, pe impulso specce de l’œuvia desguggeita inta cançelaja papâ da Ildebrando de Soaña, dapœu pappa Grigœu VII, a lotta contra a scimonia e o ciu generâ problema de investitue o divegne argomento de mezue disciplinæ e de decixoin canonneghe. Sotta o pontificato de Niccolò II, into Concilio lateranense do 1050, o problema da riforma da Gexa o fu posto inte di termini nœuvi: sganciamento do papato da-a preponderante influença de l’impeo mediante l’aboliçion do Privilegium Othonis, da un lao, e eliminaçion de l’ingerença laica inte cose ecclexiasteghe, da l’âtro. Mentre de fæto se stabilì che o pontefixe d’alloa in avanti o foise eletto, con escluxon de un intervento diretto imperiâ, da-o coleggio di cardinæ, se feççe averto divieto a chi se sæ de riçeive una gexa da-e moen de un laico; divieto ribadio da Lusciandro II into 1063 e, con espliçito rifeimento a-i vescovi, da Grigœu VII into 1075.
Co-o decretto gregorian ch'o comminava a scominiga a-i contravventoî, laichi e ecclexasteghi, de norme disciplinæ statuiie da-o Concilio lateranense do 1059, e insemme con l’affermaçion, in sce 'n cian teorico, da voentæ accentratrixe de Grigœu VII into Dictatus papæ, a lotta de investitue a l'intrò inta so fase decixiva, ch'a fu conduta sença escluxon di arme, materiæ e spiituæ. Durante o longo e drammatico contrasto tra pappa Grigœu VII e l’impiatô Enrico IV o problema de l’investitua ecclexiastega da parte do laicato o divègne un aspetto de quello generâ di rapporti tra impeo e papato, di rispettivi limmiti e de so interferençe.
A lotta, proseguia ascì da-i successoî immediæ de Grigœu, Vittô III (1086-87) e Urban II (1088-99), sempre contra l’impiao Enrico IV, a se amermò durante o pontificato de Pascâ II (1099-1118), o quæ into 1111 a Sutri o renonçiò a ogni benefiççio feüdâ a vantaggio de vescoi e abboei, in cangio de una vea libertæ da Gexa, in tâ moddo reiza indipendente da l’ingerença do poei imperiâ: renonçia tuttavia ch'a l'arestò lettia morta, pe l’oppoxiçion di contrastanti interesci, subito insorti violentemente a impedîne l’attuaçion.
O conflito o terminò invece tra e doe supremme aotoritæ into 1122, quande o coscì díto Concordato de Worms convegnúo tra Enrico V e Callisto II, oltre a riaffermâ i deliberæ do 1059 in orde a-a libertæ de l’eleçion papâ (pe âtro osservæ de ræo int'o mæximo periodo da lotta), o l'escluse quæ se sæ intervento laico da l’investitua spiituâ; e se into regno de Germania l’imperatô o conservava a poscibilitæ de influî in sce-e eleçioin a-e sede episcopæ e abbadiæ, tâ poscibilitæ a l'ea escluza invece in Italia e in Borgogna. Co-a lotta pe e investitue o papato o començò o processo de svincolamento da-a tutela do poei imperiâ, vegnindo l’unico e sovran regolatô e giuddiçe de l’ordinamento interno da Gexa.


text:
Baden-Würrtenberg
Nomme offiçiâ: Baden-Württemberg, stato federoö da Germania a so capitâ a l'è Stoccarda. Questo stato o mette insemme i stati stöici do Baden, Hohenzollern e Württemberg.
Doppo a segonda guæra mondiâ i alliæ aveijan fondoö trei stati: Württemberg-Baden (occupôu da i Stati Unïi), Württemberg-Hohenzollern (Fransa) e Baden (Fransa). In to 1949 questi trei stati son intræ in ta Repubbrica Federâ de Germania. Doppo un plebiscïo in to 1952 i trei stati se son unïi e han formoö o Baden-Württemberg.
In to 1956 a corte federâ tedesca ha stabilio che o plebiscïo o l'ea a sfavô da popolaçion do Baden. A votaçion è stæta ripetùa in to 1969, e o partïo pe l'union o l'ha guagno co l' 81% di voti.


text:
Illinois
Nomme offiçiâ: State of Illinois, 21-eximo stato di Stati Unïi d'America da o 1818, a so capitâ a l'è Springfield, a so çittæ ciù conosciùa a l'è Chicago.
Stòia[Càngia | modifica wikitesto]
O fu esplorâo da i franseixi into XVII secolo, che fondon de colonie perpetue. Ceduo into 1763 a Gran Bretagna, o s'unì ai Stati Unïi d'America da o 1818.
Doppo a costrûzion do canâ Illinois-Michigan do (1836), o s'è svilûppò con sveltessa e a a fin do secolo o l'ea un di stati ciû ricchi de l'Union.
Geògrafia[Càngia | modifica wikitesto]
O l'è tûtto in cianûa, coverto da prôu, coltivazion e da u meridion de fitti boschi.


text:
Stampa
Stampa, tecnica ch'a permette de riprodúe da una matrixe – segge questa fixica, comme inta stampa tipografica, ò elettronica, comme inta stampa digitâ – tante coppie pæge de testi, disegni ò imaggini. A stampa se pœu definî o primmo mezo de comunicaçion de massa e a l'ha contribuio in moddo determinante a-a diffuxon da conoscença e di fæti colturæ e a-a circolaçion de idee.
Indiçe
Cenni storichi[Càngia | modifica wikitesto]
O primmo scistema de stampa o fu quello in rilevo bazao in sce-o mettodo scilografico, conosciúo da-i Cineixi fin da-o 4° secolo. O testo o l'ea scrito in sce un fœuggio de papê e riportao a decarco in sce un cian de legno ch'o vegniva incizo a rilevo co-i caratteri a contraçê e inciostrao; s'ótegniva a riproduçion imprimendoghe adosso un fœuggio de papê. Tâ metodo o fu appricao into 14° sec. in Œüropa da-i fabbricanti de carte da zœugo; o processo o s'esteize dapœuscia a-a realizzaçion de d’immagine religioze e da pœu de vei e proppri libbri (i coscì díti libbri scilograffeghi).
Into 10° sec., sempre in Ciña, ebbe començo a stampa a caratteri mobili, primma in legno e da pœu in tæracœutta. In Œüropa se deve a-o tedesco Johann Gutenberg (1397-1468) l’ideaçion do procedimento de stampa tipografica a caratteri mobili, con fuxon di caratteri in liga e stampa in sce di torci a leva. Co-a nascita da tipografia feççan a so appaiçion e macchine da stampa ascì. A macchina de Gutenberg, amegioâ inti so particolæ e costruia intregamente in legno, a fu d'uzo constante fin a-o 1783, quand'a fu munia de un’incastellatua de færo e de un cian de rammo (F.-A. Didot e R. Brichet). Into 1807 fu construto in Inghiltæra da A. Stanhope a macchina da stampa completamente metallica, co-a quæ fu poscibile raddoggiâ a produçion giornalea. O tedesco A. Koenig o fissò i critei fondamentæ a-i quæ s'inspia a macchina ciano-cilindrica (1816); e ciu importante innovaçioin fun a stampa mediante cilindro de prescion e, poco doppo, l’introduçion di ròlli d’inciostraçion. O scistema tipografico o s'affermò rapidamente, favoiio ascì da l'invençion de macchine compoxitrixe: o primmo modello de linotype o fu realizzao da G. Merghenthaler into 1886; a macchina monotype a fu creâ da l'american T. Lanston int'o mæximo periodo, ma a commençò a êse praticamente dœuviâ soltanto a-o prinçippio do 20° secolo.
O scistema de stampa litografego o fu inventao verso o 1796 da-o tedesco L. Senefelder, ch'o l'aiva notao a particolâ proprietæ de prie carcaie de Solenhofen (Monego de Bavea) de refuâ l’inciostro grasso quand'en bagnæ e de riçevilo quande son sciute. O mettodo de stampa in offset o l'è l’esprescion moderna da litografia. O scistema de stampa carcografego o l'ha invece di origine ben antighe: za i fravveghi fiorentin do Medioevo, doppo avei impio e proprie incixoin in bassorilevo con un produto grasso e neigro aderente pe fuxon, tiavan e prœuve de controllo. A stampa rotocarco, realizzaçion moderna da carcografia, a l'è sciorta a-o començo do 20° sec. a prœuvo a l'ideaçion, da parte de G. Meisenbach, di scistemi de tramma a rætin (1882), a-a missa a punto, a œuvia do boemmo K. Klietsch do processo a gran de rexiña (1895) e a-o succescivo sviluppo, pe meito de E. Mertens (1897), da tecnica de preparaçion con fotocarcografia.
Tra i procesci de stampa minoî, s'aregorda o processo fototippico, conscistente into riprodue de immagine fotografiche in sce pria litografica coverta de gelatiña senscibilizzâ a-o bicromato, inventao into 1855 da L.A. Poitevin e perfeçionao da-o fotografo J. Albert; o processo de stampa a l'aniliña (ò flesciografia) che, nasciúo in Germania into 1890, o dœuvia l'inciostro a aniliña con un sciorvente alcollico; a serigrafia, saiv'a dî a stampa a traverso di tesciui de sæa, idiâ da-i Egiçien e grandemente sviluppâ da-i Giapponeixi, a fu riproposta con tecnica moderna da S. Simon a l'iniçio do 20° secolo.
I scistemi de stampa moderni[Càngia | modifica wikitesto]
A tecnologia da stampa a l'ha registrao da-a meitæ di anni 1970 un’evoluçion profonda. A-a compoxiçion tipografica in ciongio s'è sostituio e fotocompoxitrixe con generaçion do carattere, pe via de matrixe segge ottiche segge elettroniche. O carattere da matrixe o ven proiettao in sce-a peliccola, o pœu êse ingrandio, redúto, inclinao, e o tutto o vegne comandao da di appoxiti programmi che contegnan, otr'a-o testo da riprodue, tutti i coddexi pe una coretta compoxiçion. Inta fotoriproduçion, a-o procedimento con de macchine fotografiche e filtri pe separâ i 4 coî de stampa s'è sostituio i seleçionatoî elettroneghi (scanner), che lezan punto pe punto l’originâ a coî, ne corezan, con di opportun comandi, i difetti, ezegoiscian ingrandimenti, reduçioin e coreçioin ascì circoscrite a una sola tonalitæ de cô.
Da-a rente a-e tecniche de stampa tradiçionæ, definibile ascì a impatto, s'è sviluppao una tecnica de stampa a no impatto, a getto d’inciostro (ink-jet) e laser, e a matrixe digitâ ch'a sfrûta i prinçippi de l'elettrofotografia ò xerografia, za conosciui e applicæ inte tutte e appægiatue fotocopiatrixe. E macchine son vegnue via via ciu veloxe e grende.
Inta stampa digitâ no existe ciu a necescitæ de procede a-a realizzaçion de una forma da stampa fixica, ma se pœu zonze a un produto stampao direttamente da-i dæti digitæ (testo e imaggine) preventivamente codificæ a l'interno de un carcoâtô. L’impiego di carcolatoî o consente de fæto de unî l’elaboraçion di testi a quella de inlustraçioin, un tempo nettamente distinte tra lô, graççie a di scistemi informatteghi ciu ò meno complesci, collegæ fra de lô a segonda di exigençe da laoaçion. A livello industriâ di scistemi composti da ciu computer forman in ta re' de struttue do tipo client server, dove ogni server connesso a-a re' o l'è specializzao segge pe ezeguî de speciffiche fonçioin interne (prez., provei a l'archiviaçion e a-a gestion di dæti) segge pe-i collegamenti con l’esterno, prez., con di âtri scistemi editoriæ. Di âtri computer son da pœu collegæ a-a re' pe ezeguî varie laoaçioin quæ, prez., dizegno de paggine, inmiscion e elaboraçion di testi e immagine, veriffica do stæto de avançamento de pagine. E pagine do giornâ, preparæ in moddo completo, pœuan êse controllæ segge in sce-i terminæ mæximi do scistema, segge stampandole in sboççe in sce de stampante laser; quande a verifica a l'è urtimâ, e pagine son dœuviæ pe produe e forme de stampa necessaie pe o passaggio inte rotative.
O materiâ ciu comunemente dœuviao comme supporto de stampa o l'è o papê ò atro materiâ papiaio (cartonetto, carton), de adatte caratteristeghe, ma se pœu effettuâ a stampa ascì in sce di tesciui, metalli, çelluloide e mateie plasteghe, cœuio, veddro, legno ecc. L’elemento de contrasto o l'è l’inciostro.
Tipi de stampa[Càngia | modifica wikitesto]
Se pœu distingue quattro gren famigge de scistemi de stampa : stampa in rilevo, in ta quæ e parte che riçevan l’inciostro son tutte a-a mæxima âteçça in sce-o cian de stampa, mentre e parte da no stampâ son ciu basse e incavæ; se individdua doi procesci industriæ: a tipografia a stampa diretta e a stampa a l'aniliña; stampa in incavo (ò in bassorilevo), inta quæ e parte che riçevan l’inciostro son incavæ rispetto a-o cian de stampa: l’inciostro o s'arecœugge inti cavi e o se depoxita in sce-o supporto a spessô differente segondo a profonditæ de l'incixon; o processo clascico de questo scistema a l'è a carcografia, ancon dœuviao pe a stampa de francobolli, o processo industriâ a stampa rotocarco, dœuviâ pe e riviste illustræ; stampa in cian, in ta quæ e parte che riçevan l’inciostro e quelle che no o riçevan son in sce-o mæximo cian; un trattamento speciâ o rende e primme riçettive a l'inciostro; i procesci clascichi son a litografia e a fototipia; quello industriâ, derivao da-a litografia, o l'è o processo offset, a stampa indiretta, largamente impiegao pe a stampa de libbri e cotidien; stampa permeografega, inta quæ a forma da stampa a l'è costituia da di tesciui a magge fitte lasciæ permeabile a l'inciostro inte zone stampante e impermeabile inte zone no stampante; o processo industriâ o l'è a serigrafia, pe a stampa in sce veddri, tesciui, mateie plasteghe e metalli.
Macchine da stampa[Càngia | modifica wikitesto]
E prinçipæ fonçioin de macchine da stampa son: inciostraçion da forma a ogni impronta, alimentaçion do papê, comprescion do fœuggio in sce-a forma inciostrâ, recugeita di fœuggi stampæ. A segonda do moddo co-o quæ ven exerçitao a prescion e de caratteristeghe da forma, s'ha de macchine "cian contra cian" (ò platiñe), se un cian portante un fœuggio da stampâ o vegne premuo in sce una forma ciaña; macchine cian-cilindreghe, se a prescion a l'è generâ da-o contatto de un cilindro rolante in sce un cian ch'o porta a forma ciaña; macchine rotative, se a prescion a l'è generâ da-o contatto de 'n cilindro (cilindro de prescion) co-in âtro cilindro (cilindro porta-forma) portante a forma curva. A segonda do scistema co-o quæ a macchina a l'è alimentâ de papê s'ha: macchine da fœuggio, inte quæ o papê, perfettamente taggiao e squadrao segondo o formato e recugeito in pille, o vegne portao fœuggio pe fœuggio a-i organi de stampa; macchine da bobiña, inte quæ o papê o l'intra inta macchina sotta forma de una banda continnoa e o ven taggiao e cegao, doppo a stampa, da-a macchina mæxima.


text:
Laghi do Gorzente
I Laghi do Gorzente (Lago Bruno, Lago Lungo, e Lago da Badanna) son trei baçin artifiçiæ scituæ in te l' entrotæra zeneize, ao confin fra o territoio comunâ de Campomon e o Piemonte. Piggen o nomme da o Gorzente, o corso d'ægua che sciorte a valle, che confluindo in ta Piota, poi in te l' Orba, a Bormida e o Tanaro o se riversa in to Po. Complescivamente gh'han unna capaçitæ de 12.000.000 de metri cübbi d' ægua. Realizzæ pe o rifornimento idrico da çittæ de Zena, son döviæ anche pe scopi idroelettrici: a corrente a vegne ottegnüa da unna centrale ch'a se tröva in ta frasion de Gallaneo (Campomon). Finna ai anni '80 do Növeçento i laghi ean anche colleghæ a Gallaneo da unna teleferica (oua smantellä). In ta fauna ittica de questi laghi se segnala o scaggion, a trota, a carpa. O paesaggio çircostante i laghi o l' è notevolmente cangiou doppo a costrusion de dighe anche da o punto de vista da vegetazion, essendo stæto effetuou notevoli rimboschimenti de conifere pe prevegnî l' interramento di laghi.
Lago Bruno (o de Lavesse)[Càngia | modifica wikitesto]
O Lago Bruno o se tröva a 646 metri in sce o livello do mä, a valle di atri dui invaxi. O l' è stæto o primmo di trei laghi a esse realizzou, tra o 1880 e o 1883. In anni succescivi l' è stæto aumentou a sö capiensa arsando a diga. Poco a Ovest da diga prinçipä se tröva unna diga segondaia ciü piccinna, sormontä dae opere de scarego de superfiçie. Due gallerie convoglien in te questo lago l'ægua de diversci riæ esterni ao sö baçin imbrifero.
Lago Lungo[Càngia | modifica wikitesto]
Appenna impio o Lago Bruno, in te l' autünno 1883 s' è ascistio a di notevoli trasüamenti in ta diga, che han fæto temme pe a sö tegnüa. S'è deciso anche pe questo motivo de realizzä un atro lago: o Lungo, scituou sübito a monte do Bruno, ch'o l' ha avüo perciò all' inizio anche unna funsion de següessa, diminuindo l' afflüsso d' ægua in to baçin a valle. O Lago Lungo o se tröva a 684 metri s.l.m. Immissaio prinçipä de questo lago a l' è a Gea do Lischeo.
Lago da Badanna[Càngia | modifica wikitesto]
Realizzou fra o 1906 e o 1912, o Lago da Badanna o l'è quello ch'o se tröva a unna quota ciü erta (717 m s.l.m.). O l' è scituou completamente in territoio piemonteise. Attualmente o baçin de questo lago o se presenta vöô; no se sa ancun quande vegniä realizzoô i travaggi, neçessaî ä diga pe esse missa in següezza.
I Laghi da Lavagninna[Càngia | modifica wikitesto]
Diversci chilometri a valle da diga do Lago Bruno, lungo o corso do Gorzente, se tröva atri dui laghi, diti da Lavagninna, che son stæti costruî doppo e proteste che s'ea avüo in ta valle dell' Orba. In seguito a-a realizzasion di Laghi do Gorzente e comünitæ da zona a valle s' ean sentie, defæti, privæ de risorse idriche. A Societæ Anonima De Ferrari-Galliera, che a l' aveiva a gestion di laghi do Gorzente, a l' ha perciò realizzou i dui laghi da Lavagnina a titolo de compensazion. Attualmente o primmo de questi o l' è squæxi do tütto interrou dai sedimenti portæ da o Gorzente, mentre quello ciü a valle o l' alimenta un acquedotto e o serve a scopi idroelettrici ascì.


text:
Filobus a Zena
Da o 1938 a o 1973[Càngia | modifica wikitesto]
I primmi esperimenti de linee filoviarie in Italia risalen ai primmi anni do Noveçento. A quell' epoca però a tecnologia de sospenscioin, ai sö primmi passi, e i fondi stradali mä pavimentæ rendeivan imposcibile unna effiçiente trasion elettrica in sce stradda. Solo in te o corso di anni '30 o filobus o diventa tecnicamente affidabile: a primma linea italianna a dä un servisio efficaçe a l' è stæta a Torin-Cavoretto (1931). O filobus o se diffonde in te nümerose çittæ d' Italia, in seguito ä politica, seguia in te quelli anni, de sostituî e linee de tranvai conscideræ süperæ. Inoltre e famose sansioin dell' epoca da guæra d' Etiòpia faxeivan temme un blocco in te importasioin de petrolio e conseggiaven a trasformasion in filoviarie de e linee de autobus (sempre temendo e conseguense de sansioin, proprio in te quell' epoca inisiava i esperimenti pe alimentä a metano i motori a scciöppo). A primma linea de filobus a Zena a l' inisia o servizio con o viaggio inaugurale do 13 Arvî 1938 fra a Foxe e Ciassa Manin. O primmo ordine de materiale rotabile o l' è pe 20 vettüre. A UITE, l' azienda eserçitante o traporto pübblico zeneize, a trasforma inoltre sperimentalmente in filobus un esemplare de autobus SPA 34C. Doppo a segunda guæra mondiale prosegue l' ampliamento da rete de filovie, da maniman che vegne abolio quelle de tranvai, speçialmente in to çentro de Zena e in Circonvallasion a Monte. A mascima estension da rete filoviaria a vegne razzunta in to 1962. Da alloa in poi gradualmente i filobus lascen o campo ae autolinee, segundo l' idea dominante in te quelli anni che tütto quello che poesse esse de ostacolo ä circolasion automobilistica o l' andesse levou de mezzo (e o filobus, vincolou ao bifilare, o l' ea consciderou ciü ingombrante dell' autobus). Doppo o passaggio de man in to trasporto urbano dall' UITE all' AMT (1964-65) l' alluvion do 1970 a dannezza molti mezzi accelerando a completa soprescion do filobus. Da o 10 Zügno 1973 o filobus o l' abbandonna e stræ de Zena.
Da o 1997 a oua[Càngia | modifica wikitesto]
In te l' estæ do 1974 circola pe Zena un esemplare de filobus in pröva: sfortunatamente no se tratta de un ripensamento da parte dell' AMT, ma de esperimenti in sce un nöu equipaggiamento elettrico, compî da parte de unna soçietæ do grüppo Ansaldo, che a l'ha modificou unna de vettüre sciortie da o servisio. Finia questa sperimentasion, e linnee aeree vegnan completamente smantellæ in te o corso de qualche anno. Periodicamente qualche trafiletto in sce i giornali o l' accenna a unna poscibilitæ de rivedde tornä in servisio o filobus. Intanto l' ea passou o periodo neigro de grandi soprescioin de linee filoviarie in Italia. No solo molte çittæ che aveivan mantegnüo in servisio e sö linee (Milan, Napoli, Rimini...; in Liguria, Spezza e San Remo) confermaven a validitæ da sö scelta, ma se ascisteiva ao ritorno do filobus dove o l' ea stæto eliminou (Bologna). A Zena l' è solo in to 1997, doppo circa un anno de travaggi pe montä a linea aerea, che in sce o percorso da növa filovia 30 (via Rimassa - via de Fransa) cominça a circolä i növi Ansaldo-Breda da serie F001-F0020 (nümerasion poi cangiä in quella 2001-2020). A differensa de quella preçedente, a növa rete filoviaria a l' è alimentä a 750 Volt cc (e no ciü a 600), scelta foscia effettuä pe uniformase all' alimentasion döviä pe a Metropolitanna. L'inaugurasion da linea a l' avvegne a Zügno, ma o servisio veo e proprio o parte solo doppo l' estæ de quell'anno. A vitta de questa linea a se rivela però tütt' atro che façile. I travaggi stradali in sce o percorso, a costrusion da stasion da metropolitanna de De Ferrari, a preparasion do tristemente famoso G8 do 2001, l' istitusion de o senso ünico in via Balbi provochen lunghiscime interrusioin durante e quali o servisio o vegne effettuou con autobus. Finalmente da o 12 Frevä 2007 ricominça o regolare esercisio, mentre o 5 Mazzo 2008 a linea 30 a l' è limitä a Brignole. Ao capolinea de via Rimassa ä Foxe vegne attestä unna növa linea, a 20, che all' estremitæ opposta a l' arriva a ciassa Vittoio Veneto in Sampedenna, sfrüttando coscì o bifilare costruio zà da tempo in via Buranello e via Cantore. In sce a linea 20 vegne rennöou i filobus articolæ Van Hool serie 2100. In to 2012 a linea 30 a l'è stæta sostituia da una linea 30 barrä, che a l'è però esercitä con autobus. Attualmente perciò funçionna solo a linea 20. L' ünico depoxito collegou con a linea aerea filoviaria o l' è quello de Via Maddaloni ä Foxe, ma i filobus son ricoveræ anche in te quello de Via Reti a Sampedenna (ricordemmo che i filobus in servisio ai nostri giorni a Zena son tütti bimodali, oscia dotæ de un motore Diesel accoppiou a un generatô che o ghe permette de effettuä spostamenti in autonomia da o bifilare aereo).
E linee in funsion attualmente[Càngia | modifica wikitesto]
- 20 Ciassa Vittoio Veneto (Sampedenna)- Via Rimassa (Fôxe)


text:
Sima Qian
Sima Qian, ò Ssu-ma chen ò Ssi-ma chen (145 a.C. circa – 86 a.C. ca.), o l'è stæto un storico cineize.
O fu un di ciu gren storichi da Ciña antiga; o l'ereditò da-o poæ Sima Tan a carega de Grande Astronomo presso a corte de Wu de (140 - 87 a.C.), o ciu importante imperatô da dinastia Han. Into 99 a.C. o fu condannao a l'eviraçion pe avei piggiao e difeise do generâ Li Ling, ch'o l'ea cheito in desgrazia, ma o sopravisse a-a vergœugna pe portâ a termine a primma grande œuvia storiografica cineize, o Shiji (Memoie Storiche), basâ in sce varie fonte che ean stæte precedentemente arecugeite durante nomioxi peregrinaggi pe tutta a Ciña.
O Shi Ji o tratta da stoia da Ciña da-i primordi scin a-a cheita da dinastia Qin. O fu preiso comme modello pe tutte e Stoie Dinasteghe redæte da-e dinastie succescive e o costituisce una fonte storica de valô incalcolabile.


text:
Boca Juniors
O Club Atlético Boca Juniors (CABJ) o l'è 'n club sportivo d'a çittæ de Bonesaire, Argentinn-a.
Ûn de quelli che ciû popolaritæ g'han into pàize, o s'attrêuva tra i çinque grandes d'o calcio argentin. Con gran repûtassion a livello mondiâ, o l'è quello che ciû vòtte o l'ha vinto campiônâti internaçionæ ûffiçiæ (17 vòtte). Insëmme a River Plate, co-o quæ o g'ha 'na tradissionâle rivalitæ, o conserva a maggioransa d'i tifôxi d'o sport in Argentinn-a.
Stabilïo into quartê (barrio) de La Boca, inscia riva d'o Riachuelo, o l'è stæto fôndòu into 1905, e o zêuga inta primma divixôn d'a liga de calcio argentin.
I tifôxi vëgnan ciammæ ancôn "Xeneizes", paròlla c'a l'è 'na degenëassiôn d'o gentilìssio "zeneize", testimôniansa de l' influensa lìgûre inta çittæ de Bonesaire. Inti primmi anni d'a squaddra, a concorrensa a l'ëa maggiôritâjamente d'immigranti italiani sôviatûtto de Zena. O l'è stæto pe quello che s'ha comensòu a dêuviâ o nomiagio "Xeneize" pe ciammâ a qualônque cosa se riferîsse a-o club. A grafïa a l'è stæta ûffiçialissä da-a dirigensa d'a squaddra inti anni 1990 e ghe l'han missa in maggette inscia pârte infeiô d'a schenn-a. Into 2005, pe festezzâ o çentenâjo d'o Club Atlético Boca Juniors, 'sto tèrmine o l'è stæto dêuviòu pe rappresentâ 'na pûbbliçitæ dôve a paròlla "Xeneize" se mescciava con "Centenario" (forma spagnòlla de "çentenâjo") pe diventâ "XENTENARIO".
O stàddio Alberto J. Armando, ciammòu de sovente '"La Bombonera" (a bonbonêa) pe-e tribûnn-e âte che ghe dan a forma de 'na scattoa de ciappelette, o l'è ûn d'i ciû famôxi e mitologici d'o pàize, definio da Diego Maradona comme "tèmpio d'o calcio". Segôndo 'n stûddio ingléize, 'na partïa inta Bombonera o l'è o ciû grande spettàcolo sportivo d'o môndo. E partïe de ballôn co-o famôso entûxiasmo d'i tifôxi, e lûxi, e bômbe, i papê de coî, e o "carlevà" d'a gente da Boca, fan pârte de 'n spettacolo c'o no s'ascorda mâi ciû.
Scia leze ascì[Càngia | modifica wikitesto]
La Boca (Buenos Aires), pe 'na descrissiôn d'o quartê zeneize d'a çittæ de Bonesaire.


text:
Bonesaire
Capitâ de l'Argentinn-a, o nomme ofiçiâ o l'é Ciudad Autónoma de Buenos Aires, oppûre Capital Federal, e o sêu abitante "porteño".
Popolassiôn[Càngia | modifica wikitesto]
Insëmme a-a sêu àrea metropolitann-a (Gran Buenos Aires) a l'è a segônda çittæ d'o Sûdamerica e ûn d'i ciû importanti çentri ûrben d'o môndo.
Dati geogràffici[Càngia | modifica wikitesto]
Insce 'n teren ciatto de 19.4 km da N a S, e de 17.9 km da E a W, inta riva destra do Río de la Plata ("sciûmme de l'argento"), a gh'ha 'na sûperficie de 208 km2. A l'è divisa in 48 quartê (barrios), e a gh'ha 'na popolassiôn ûrbann-a de 2.776.138 abitanti (2001), con 12.046.799 abitanti int'a periferia (2001).
A çittæ a no fa parte da provinsa de Bonesàire, a l'è indipendente comme Çittæ Autònoma. O confin tra a çittæ capitâle e a provinsa de Bonesàire o l'è marcòu da l'Avenida General Paz ('n autostradda c'a fa da çircônvallassiôn a-a çittæ) e da-o Riachuelo.
Côltûa[Càngia | modifica wikitesto]
'Sta çittæ a l'è ascì o çentro coltûrâle ciû importante de l'Argentinn-a e ûn d'i ciû attivi de l'America Latinn-a, rappresentòu int'a grande quantitæ de mûsei, tiatri, bibliôteche e ûniverscitæ. A l'è stæta deciarä da l'UNESCO "Çittæ d'o design" into 2005.
O tango o l'è nasciuo a Bonesàire. Chì o l'attrêuva e sêu reixe, int'a mescciûa d'e gente che abitâvan int'a çittæ insce a fin de l'800 e l'inissio d'o '900.
Economia[Càngia | modifica wikitesto]
O settô economico ciû svilûppòu o l'è quello d'i servissi, e o segôndo quello da manifattua. Bonesàire a l'è a capitâle politica ma anche economica de l'Argentinn-a.
Comûnicassioin[Càngia | modifica wikitesto]
A l'è servia da l' Aeropuerto Internacional Ministro Pistarini (xêui internassionæ), a 35 km d'a çittæ, a Ezeiza; e da l' Aeroparque Jorge Newbery (xêui drento l'Argentinn-a e l'Uruguay), c'o s'attrêuva in çittæ da-a rente a-a stradda c'a va pe a riva do Río de la Plata.
Bonesàire a l'è punto de conflûensa d'a ræ ferroviâia argentinn-a, 'na vòtta desteiza pe tûtto o pàise ma anchêu molto degradâ dopo a sêu privatizassiôn.
A g'ha l'ûnica Metropolitann-a do Pàize (subterráneo oppû solo subte) , a primma do Sûdamerica, ch'a côllega o çentro con molti quartê.
Stoja[Càngia | modifica wikitesto]
A l'è stæta fôndä 'na primma votta da o spagnòllo Pedro de Mendoza o 2 frevâ d'o 1536 co-o nomme de Ciudad del Espíritu Santo y Puerto de Santa María del Buen Ayre ("Çittæ d'o Spìrrito Santo e Pòrto de Santa Maria d'a Bônn-a Äja"). Dopo a destrûssiôn d'o pòsto, a segônda e definitiva fondassiôn a l'è stæta fæta da Juan de Garay into 1580 co-o nomme de Ciudad de la Santísima Trinidad y Puerto de Nuestra Señora de los Bonesàire ("Çittæ d'a Santìscima Trinitæ e Pòrto de Nôstra Scignöa d'a Bônn-a Äja"). A l'occûpâva 2.3 km2 e gh'avéiva 63 abitanti.
Into 1810 a l'è stæta o pòsto dove a gente d'o Río de la Plata a l'ha fæto o sêu primmo governo patriòttico, antiçipando a futûra indipendensa c'a sajéiva into 1816 a San Miguel de Tucumán.
Bonesàire a cangiò completamente inta segônda meitæ d'o XIX sèccôlo, con l'arrivo de 'na fòrte immigrassiôn sôviatûtto spagnòlla e italiann-a, ma anche tedesca, pôlacca, rûssa e mediorientâle; favôrïa da e côndissioîn de povertæ in Euròpa e da-a politica argentinn-a c'avéiva besêugno de mandêuvia.
Into 1887 i italien fâvan o 60,4% de l'immigrassiôn totâle pe dappêu vegnì redûti con l'arrivo de ciû spagnòlli.
A fin d'o sèccôlo o vedde anche o svilûppo d'o pôrto de Bonesàire, co-o megiôamento de installassioîn portuâli e ferrôviaie. Côscì vegne fôrmòu o quartê de La Boca, abitòu pe a maggioransa da mainæ zeneixi emigræ, c'han influensòu a parlâ popolâre d'a çittæ, l'architettûa d'o quartê e anche o Football argentin, c'o g'ha 'na squaddra ciammä Boca Juniors, c'a g'ha scrito inscia sêu maggetta o nomiagio "Xeneizes" (deformassion de "Zeneixi").
Âtri dati[Càngia | modifica wikitesto]
- A l'è abbinellâ con Zena da l'anno 1991.
- L'Avenida Nueve de Julio (Viâle 9 Lûggio) (140 m. de larghessa) a l'è ûnn-a de ciû lârghe do mondo e a g'ha o scimbolo da capitâ argentinn-a, l'Obelisco.
- Se conscidera che l'Avenida Rivadavia (Viâle Rivadavia) a l'è a ciû longa do mondo e, con ciû de 10 km. de longhessa, a l'attraversa tûtta a çittæ scinn-a a periferia.
- Bonesàire a s'attrêuva inscia riva drita do Río de la Plata, o sciûmme ciû lârgo do mondo, essendoghe inscia riva opposta a costa uruguaiann-a.


text:
Albert Einstein
Albert Einstein (14 Mârso 1879 – 18 Arvî 1955), o l'è stæto 'n fixico tedesco natûralissòu statûnitense.
O l'è conscideròu comme ûn di scensiati ciû importanti do secolo vinteximo.
Into 1905, quande o travaggiâva a Berna (Svissëa), o l'ha pûbbricòu 'n'êuvia fondamentâ pe a fixica moderna, a Teorîa da Relativitæ speçiâle. Into 1916 o l'ha presentòu a Teorîa da Relativitæ generâle, inta quæ o l'ha reformûlòu completamente o conçetto de gravitæ.
Gh'han dæto o premmio Nobel pe a Fixica into 1921 pe a spiegassion c'o l'aiva fæto inscie l'effetto fotoelettrico e âtre contribûssioîn a-a fixica teòrica.


text:
Santa Fe (Argentinn-a)
A çittæ de Santa Fe a l'é a capitâ da provinsa argentinn-a do mæximo nomme into çentro-est do Pàize. A gh'à 'na popolaçión urbann-a de 369.589 abitanti (2001).
Inte 'sta çitæ a l'é nasciûa a Costituçión da naçión argentinn-a into 1853 e a l'é stæta anche o pòsto da seu rifórma into 1994.
Scibén che a gh'à 'na fonsión prinçipalmente aministrativa, a l'é ascì 'n importante çentro educativo universcitâio pe studénti de tùtto o Pàize.
A comensa a esse 'n atrativo scîto turistego pe a seu ricca stöia e architetûa ma anche pe o svilùppo e a modernitæ di alberghi e çentri comerçiâli.
O dîto túnel subfluvial, galerîa sott'a-o sciùmme Paraná o collega co-a çitæ de Paraná


text:
Lengoe goideliche
E lengoe goideliche ò spesso gaêliche (in irlandeize: teangacha Gaelacha, gaêlico scoçeize: cànanan Goidhealach, manx: çhengaghyn Gaelgagh) son ùnn-a de doe divixoin de lengoe çeltiche insulari, za che l'atra a l'é quella de lengoe bretoni.
E lengoe gaêliche àn formou stòricamente un insemme de dialetti deuviæ da-o sud de l'Irlanda a traverso l'Izoa de Man fin a-o nòrd da Scòçia.
Ciù in la de l'irlandeize antigo, e træ lengoe gaêliche moderne son:
- l'irlandeize (Gaeilge),
- o gaêlico scoçeize (Gàidhlig),
- e o manx (Gaelg).


text:
Platoon
« Gh'é stæto quarchedun ch'o l'ha scritto: "L'inferno o l'é l'imposcibilitæ d-a raxion". 'Sto posto o l'é coscì, o l'é l'inferno... » (Chris Taylor)
Platoon o l'é 'n film do 1986, giòu da Oliver Stone.
Stöia.[Càngia | modifica wikitesto]
Chris Taylor (Charlie Sheen) o l'é 'n zoeno ch'o parte volontario pe' a Guera do Vietnam, durante o 1967. Quande o l'arrivva a o fronte, o capisce fîto che o conflittto do Vietnam o l'é diferente da comme o l'aveiva pensôu a o sêu pæize: i sordatti son dûi, violenti, dêuvian d-a droga, ghe son d-i caxi de violenza contro a popolassiòn. Unn-a situassion ciù de âtre o l'ascidia: 'na "guera" privâ tra duì sergenti, Bob Barnes (Tom Berenger) e Elias Grodin (Willem Dafoe), coscì sentìa da-i duì militari che Barnes o l'arrivva a tià de sscioppettæ a l'atro, durante 'na battaggia co-i vietnamiti; Elias o meue pöchi menûi doppo, ammazzòu da-i nemixi.
Osservassoin.[Càngia | modifica wikitesto]
Platoon o l'é 'n film contro a guera. O l'é basòu inscia stöia personale de Oliver Stone, che da zoeno o l'ea stæto sordatto in Vietnam.


text:
Cheu de Tron
Cheu de Tron (Thunderheart) o l'é 'n film americàn do 1992.
Stöia[Càngia | modifica wikitesto]
Ray Levoi, agente do FBI, o vegne mandòu inte 'na riserva di indien Sioux pe' indagà inscia stöia de 'n òmmo ch'o l'éa stæto ammassòu. Levoi o gh'à anche, tra e âtre, di origini indiann-e. O seû colega Frank Coutelle o ghe dixe che l'assascìn o l'é 'n atro indiàn, Jimmy Mìa-Due-Votte. Durante a seû riçerca, un stregòn indiàn o ghe conta che o Levoi mæximo o l'é a reincarnaçiòn de 'n vegio stregòn, ch'o se ciammava Cheu-de-Tron, morto inta battaggia de Zenoggio Fejo (Wounded Knee) do 1890, combattûa tra i-indien e i sordatti americhen. A-a fìn, Levoi o vegne a savéi che inta riserva gh'é 'na cospiraçiòn pe' arvì 'na minea de üranio, e che Jimmy Mìa-Due-Votte o no l'ha ammassòu nisciûn.


text:
Ventemiglia
Ventemiglia (Vintimiggia in zeneize) l'è ün comün de 25.450 abitanti int'a Pruvinsa de Imperia.
Indiçe
Geugrafia[Càngia | modifica wikitesto]
Sestéi[Càngia | modifica wikitesto]
Ina vota i Sestéi i era numà int'e zone storiche d'a çità ma int'i ani çincanta pe mantegne a tradisiùn gan spartì tütta a çità cui nomi dei Sestéi antighi.
A çità l'è spartìa a sta manéira: U Sesté d'a Marina, duve gh'eira ina vota l'ünica zona d'u çentru storicu cu'u ma' liberu; U Sesté d'a Ciassa, che l'è u sesté d'u çentru storicu e che piglia u nome da a Ciassa d'a Geixa Granda e ragrüpa ascaixi tütu u çentru storico e ascaixi e frasiùn d'è Ture, Làite, Grimaldi, Mortola, Bevera, Varaxe, Carvu, Seglia e San Lurençu. L'è u Sesté ciü populà d'a çità; U Sesté d'u Cuventu, che piglia u nome da u veciu cuventu d'i frai de Sant'Agustin che l'eira dopo d'u Röia e ancura ancöi gh'è a Geixa de Sant'Agustin; U Sesté d'u Campu, che ancöi (dapöi dei ani çincànta) l'è d'a fin de Via Roma fin'a fuxe d'u Nervia (int'a zona de Nervia) ma ina vota l'eira â çità auta, d'a fin de Corso Garibaldi fin â Geixa de San Miché; U Sesté de l'Auriveu, che u parte d'a Ciassa du Rexenté, duve cunfina cu'u sesté Cuventu, e va fin â Nervia, ae Logge (currispundente d'u Ma' d'a zona de çità de Porta de Pruvença), e in çità cunfina cu'u Cuventu d'a ciassa du comün fin au confin c'u Campu; e infin gh'è u Sesté d'u Burgu, che l'è u sesté che ina vota l'eira ciamàu Lagu, e u parte d'e scalinàe pe' muntà â çità auta, fin a Porta Marina (in zü), a Punente confina, pe' tüta a riva du Röia de çità, cu'u sesté Cuventu, ma a partir da San Segundu in sciü fin'a Porra e Trücu l'è tütu d'u sesté Burgu.
Frasiùe[Càngia | modifica wikitesto]
E Frasiùe de Ventemiglia sun (divise a partì d'a Làite a Nervia):
- Cunfin cu'a França: Làite, Mortola, Grimaldi, Seaussa.
- Frasiùe de Muntagna (Val Röia e Bevera): Ture, Seglia, San Lorençu, Bevera, Carvu, Varaxe, Trüccu, Pure.
- Çentru Storicu (queste nu e sun frasiùe ma sempliçi divisiùe): Marina, Çità Auta, Burgu.
- Çità Muderna (cume pe' u çentru storicu): San Segundu, Çentru (tütu u çentru çitadin, cu'u comün e i palaxi ciü impurtanti), Longumà (d'a riva destra d'a fuxe d'u Röia), Nervia (d'a fin de Via Roma fin a fuxe d'u Nervia cu tüta a çità che gh'è drente e u burgu veciu de Nervia, prima de Campurüssu).
Storia[Càngia | modifica wikitesto]
Posti de interesse[Càngia | modifica wikitesto]
Ecunumia[Càngia | modifica wikitesto]
Cultüra[Càngia | modifica wikitesto]
Ventemiglia, prima ciamà "Albion Intemelium" (çità-capitale d'i Ligüri Intemeli), ga maisci resti Ruman, da i scavi d'a çità antiga ae Ville de Làite. Dapöi ga u çentru storicu ciü grande d'a Ligüria, dopu chelu de Zena, e ascaixi tüte e frasiùe storiche gan çentri medievài maisce ben sarvài, surtù int'a Val Bevera, coi burghi de Bevera, Carvu e Ture.
Manifestasiùe[Càngia | modifica wikitesto]
Tüti l'ani, int'u mésu de zügnu, se urganiza a "Battaglia de Sciüre", üna d'è manifestasiun ciü impurtanti d'a çità.
Feste e fèire[Càngia | modifica wikitesto]
A festa de San Segundu l'è u 26 de avustu, l'è a festa d'u patron de Ventemiglia desgüglià inta Geixa Granda de Ventemiglia (au matin). Int'u dopusdernà, gh'è a Processiun, unde ün grüpu de balestrei d'a Cumpagnia de Ventemigliusi porta l'Arbustu de San Segundu fin â Geixa Granda pe' riturnà dapöi â Geixa de San Segundu int'a sou ripa.


text:
Cerere
Cerere, in latin Ceres a l' è unna divinitæ romana associä ä vegetaçion e ai raccolti. O sö nomme o pö, pe questo, esse döviou pe indicä in senso figüou o gran o anche o pan. Cerere a presenta sômeggianse con Tellure, che a l'è a personificaçion da tæra louä. E due divinitæ ean anche associæ in to cülto. In ti tempi ciü antighi Cerere a l' aveiva un compagnno masccio, Cerus. Aumentando i scangi e i contatti fra Romma e o mondo greco Cerere a vegniva identificä con a greca Demetra. Demetra a formava unna triade con Dioniso e Core; a questi dui dei, in ta religion romana s'ea fæto corrisponde Libero e Libera. In epoca moderna con o nomme de Cerere l'è stæto ciammou un pianetin in ta fascia di asteroidi.


text:
Locomotiva
A Locomotiva a l'è un veicolo ferroviaio dotou de motore, adatto a trainä i convogli. I tipi ciü comun son quelli con motore elettrico (ciammæ frequentemente locomotori), diesel, diesel-elettrico; in passou l'è stæto molto diffüso a trasion a vapore. In te questô caxô a trasmisciôn dô movimento a l'avvegne solitamente da ô stantüffô ä röa attraverso testacrôxe e biella. Atri tipi de apparato motore son stæti prövæ, comme a türbinna (unna compagnia che a l'ha adottou questo scistema a l'è stæta a Union Pacific in ti Stati Unïi d'America); sensa troppo successo s'è sperimentou, zà da o secolo XIX, comme propellente, l'aia compressa. Segundo o tipo de servisio che devan svolge, se distingue e locomotive da manövra, destinæ a percorsci cürti a veloçitæ bassa, da quelle che effettuan o traino di treni in sce e lunghe distanse. Un tipo particolare de locomotiva o l'è quello a cremagliera, che o se dövia in sce linee a forte pendensa e o l'è fornio de unna reua dentä che a l'ingranna in sce a cremagliera mexima.
E primme locomotive italianne[Càngia | modifica wikitesto]
L'è ben noto che a primma ferrovia a inträ in servisio in Italia a l'è stæta a Napoli-Portici, inaugurä o 3 ottobre 1839. In sce questa linea faxeiva servisio due locomotive ingleixi, che portavan e denominasioin de Vesuvio e Bayard. Successivamente s'è svilüppou anche un'indüstria nasionale italianna; fra e case costruttrici l'è stæto pioniera l'Ansaldo de San Pê d'Ænna. O giorno 2 mazzo 1846 o Regno de Sardegna o conçedeiva a Philip Taylor e Federico Prandi un mutuo pe realizzä a San Pê d'Ænna un stabilimento meccanico ch'o poesse in to gio de dui anni costruî e riparä locomotive. In te un testo pubblicou in to 1851 o meximo Taylor o dichiara de avei costruio in to 1848 un prototipo de motrice. In seguito a o dissesto finansiaio da Taylor e Prandi, a ditta a finiva pe esse cedüa a un gruppo i cui esponenti ciü famosi ean Carlo Bombrini, Raffaele Rubattino e Giovanni Ansaldo (comme accomandataio). Ä fin de o 1855 a nöa Societæ a consegnava e primme due locomotive, unna de quæ a se ciammava Sampierdarena. A ferrovia fra Zena e Torin a l'ea inträ in servisio zà da o dexembre de o 1853, utilizzando da Busalla a Torin de locomotive a trei asci Cockerill (Nümeræ SFAI - oscia Società Ferrovie Alta Italia 369-372), Hanswell (SFAI 801-804) e Stephenson (SFAI 701-702). In sce o træto de linea Pontedeximo-Busalla, con pendensa de o 35 pe mille, queste macchine lasciavan o posto a de atre locomotive, i famosi Mastodonti di Zovi (immatricolæ con i nümeri SFAI 1051-1070). Se trattava de macchine a 4 asci, destinæ a operä accobbiæ da a parte do forno, in moddo da poei fä servisio con un foghista ünico. Ean costruìe da a Cockerill (unna ditta belga).
Locomotori elettrici[Càngia | modifica wikitesto]
I locomotori elettrici son alimentæ dall'esterno attraverso unna linea aerea de contatto. In ræi caxi (soviatütto pe o passou, o ancon oua in ambito indüstriale) l'è stæto döviou l'alimentasion interna mediante batterie: ha funsiônou coscì, in Italia, a linea Monza-Trezzo-Bergamo e, in parte, a Pisa-Pontedera (ma queste linee ean clascificæ comme tranvie); o l'è o scistema scelto anche pe o ripristino de a ferrovia de Cogne in Valle d'Aosta, a cui avertüa a se sta però rivelando problematica. L'alimentasion con linea de contatto a pö esse a corrente continua o alternä; in Italia e linee FS dövian corrente continua a 3000 Volt; in passou çerte linee ean alimentæ con corrente alternä trifase a 3600 Volt e 16 Hertz. In Liguria a trifase a l'ha servio a linea di Zovi da Pontedeximo a Busalla. De solito i locomotori elettrici han 4 o 6 asci motori. Quande o motore de trasion o l'è montou in sce unna carrossa passeggê se parla de elettromotrice; un complesso de elettromotrici o se definisce elettrotreno


text:
Erodoto
Eròdoto (gr. ‛Hpόδotoς, lat. Herodŏtus). - Storico grego (Alicarnasso tra 490 e 480 a. C. - Atene 424 circa).
O fu esule a Samo, da pœu o tornò in patria quande caze' a tirannide, e de lì o se recò a Atene, dove o conobbe e o l'ammirò Pericle e o fu amigo de Sofocle; da Atene o s'allontanò pe piggiâ parte a-a fondaçion da colonia panellenica de Turii (446 ò 444) e pe i so molti viægi (a Samo, into Ponto, in Traxa, in Macedonia, in Cirenaica, in Egitto e inte l'impeo Perscian; questi doi urtimi into 448 circa); l'è controverso se Erodoto o l'agge visto pe davei tutti i paixi descriti: foscia o completò i so apponti de viægio con de notizie desonte da de fonte scrite.
L'œuvia storica de Erodoto a fu divisa inte 9 libbri da-i grammatichi Lusciandrin; tarda a l'è a denominaçion di libbri co-o nomme de nœuve Muse.
Doppo o proemmio in sce-e origine mitiche da lotta fra Axia e Oropa,
o libbro 1° o contegne a stoia di Liddi e di Perscien scin a-a morte de Ciro,
o 2° a stoia de l'Egitto scin a-a sottomiscion de questo a Canbise, successô de Ciro.
O 3° o nara a stoia do regno de Canbise e da pœu de Daio scin a-a so spediçion scitica. Questa a l'è compreisa, co-ina digrescion in sce-i Sciti,
into 4°, ch'o nara ascì a spediçion do satrapo Ariande contra Çireñe con digrescioin in sce-a stoia de Çireñe e da Libbia.
O 5° o nara a rebellion di Ioni scin a-a morte de Aristagora con de longhe digrescioin in sce-a stoia de Sparta e Atene.
Into 6° l'è narao a sottomiscion da Ionia e e impreize di Perscien contra a Grecia scin a-a battaggia de Maatoña.
O 7° o comprende a spediçion de Serse scin a-a battaggia de Termoppile.
Inte l'8° gh'è e battagge de l'Artemixio e de Salamiña scin a-o termine do primmo anno da guæra,
e into 9° e battagge de Platea e de Micale scin a-a preisa de Sesto.
A spiegâ l'ampiezza e o numero de digrescioin inte l'œuvia de Erodoto, s'è pensao che o l'avesse composto de trattaçioin separæ (λόYoι) in sce-i scingoli popoli, da pœu fuse no troppo abilmente inte un'œuvia continnoa (A. Schöll, A. Bauer). Di atri invece ritegnan che o motivo conduttô o foise una stoia da Perscia e di vari popoli che fun in contatto con quella e che da pœu o cian de l'œuvia o mutesse scin a trasformáse inte 'na stoia da lotta tra Greghi e barbai, quande o successo de parte za composte in sce-e guære grego-persciañe o spinse l'aotô a poñe in particolâ resato queste lotte che occupan a meitæ circa de l'intrega œuvia (G. De Sanctis). Comme fonte scrite Erodoto o çitta in doi soli lœughi Ecateo; ma o riporta in tante ócaxoin di informaçioin oræ. Pe a battaggia de Salamiña influin çertamente i "Perscien" de Eschilo. De ciu, di documenti epigraffichi, epigrammi, oraccoli fun de seguo doeuviæ da Erodoto che into complesso o l'attinse sorvetutto a-a tradiçion orâ. De fronte a-e tradiçioin Erodoto, pù astegnindose da una critica espliçita, o l'esercita effettivamente inta seleçion mæxima de quelle, távotta solo in base a di motivi esteioî e sentimentæ.
Erodoto o riconosce a grandioxitæ de vittoie greghe, ma into complesso l'epopea naçionâ ellenica, pe-a quæ i Greghi vinçettan i Perscien, a-o lascia freido. O sentimento da superioritæ da civiltæ grega in sce-a barbarica o manca in Erodoto tanto che i antighi mæximi o ciammon "filobarbao". A l'è invece ciæa a tendença politica de Erodoto a glorificâ Atene e i Atenieixi ch'o conscidera liberatoî da Grecia, rappresentando invece into moddo ciu odioso i so avversai inta guæra do Peloponneso: Tebe e Corinto. No coscì avverso o l'è a-i Sparten di quæ o riconosce a prodezza, pù tendendo a mettili in cattiva luxe a peto di Atenieixi. I concetti religioxi de Erodoto son soventi contraddittoi: de votte i miti son raçionalizzæ, di atre Erodoto o se mostra estremamente credulo de fronte a di oracoli, prodixi e sœunni profetichi. Caratteristega a l'è l'importança ch'o dà a l'invidia diviña (ϕϑόvoς ϑeῶv) a quæ a l'intervegne pe umiliâ o mortâ che troppo o s'innaça.
O dialetto ionico o l'ofre a Erodoto un mezo de esprescion ricco e malliabile inte un stile semplixe ch'o l' amma a paratasci ciu che l'ipotasci, sença frexi, ma con una malia ch'a fa de l'œuvia storica una lettua attraentiscima. O pregio artistego de so stoie, fu dîto, o l'è inte l'unitæ de interesse uman e into ritmo narrativo co-o quæ o va aproeuvo a-i fæti, e battagge, i aneddoti e e scingolaritæ di costummi e de lezze.
O so retræto co-a barba idealizzao o l'è noto da varie coppie de un originâ creao doppo a morte. Inte l'erma de Nappoli, iscrita, o l'è accobbiao a Tucidide.


text:
Niels Bohr
Niels Henrik David Bohr (Copenaghen, 7 ottobre 1885 - 18 novembre 1962) o l'è stæto un fixico, matematico, filosofo da sciença, teorico da fixica e accademico daneize.
O desse di contributi essençiæ inta comprenscion da struttua atomica e inta meccanica quantistega.
Biografia[Càngia | modifica wikitesto]
Bohr o nascette a Copenaghen into 1885. So poæ, Christian Bohr, o l'ea professô a-a facortæ de Fixiologia a l'Universcitæ de Copenaghen e scrovitô de un comportamento de l'emoglobiña dîto effetto Bohr, mentre so moæ, Ellen Adle Bohr, a vegniva da una ricca famiggia ebrea sefardia, assæ importante into mondo bancaio daneize e in parlamento. So fræ, Harald Bohr, o l'ea un matematico e zugao de balon da naçionâ daneize, convocao a-e Olimpiade. Niels ascì o l'ea un zugao de balon dilettante, e o zugò pe un periodo insemme a-o fræ in te una de squaddre de Copenaghen e vegnindo convocao, pù sença chinâ in campo, pe a Naçionâ. Bohr o se laoriò a l'Universcitæ de Copenaghen into 1911. O se trasfeì da pœu a l'Universcitæ de Manchester, in Inghiltæra, dove so tudiò con Ernest Rutherford.
Rutherford o l'aveiva proposto un modello de atomo in to quæ quæxi tutta a massa de l'atomo a l'è concentrâ in te una porçion ben picciña, o coscì díto nucleo (caregao poxitivamente) mentre i elettroin ghe rœuan in gio. In base a-e teorie do Rutherford, o Bohr o pubbricò o so modello da struttua atomica, introduxendo a teoria di elettroin che viagian in sce di orbite ben definie, che corispondan a-i diversci staddi de energia in gio a-o nuclio de l'attomo. Bohr, inoltre, o l'introdusse l'idea che un elettron o posse cazze da un'orbita de âta energia a uña co-in energia ciu bassa, emettendo un foton de energia definia. Questa teoria a fu a base da teoria di quanti.
Niels Bohr o vègne professô a l'Universcitæ de Copenaghen e direttô "de l'istitúto reçentemente costruio da fixica teorica". Into 1922 o Bohr o riçevette o Premmio Nobel pe a fixica "pe i so serviçi inte l'indagine in sce-a struttua di atomi e da radiaçion che emama da quelli". L'instituio de Bohr o fu o punto de riferimento pe i fixichi teorichi inti anni vinti e trenta.
Bohr o sviluppò inoltre o prinçipio de complementaitæ, segondo o quæ inta descriçion da natua di procesci microfixichi intran in zœugo di aspetti complementæ ma mutualmente escluxivi, comme l'aspetto ondulatoio e corpuscolâ da luxe. L'imposcibilitæ da parte do sperimentatô de tegnî conto scimurtaniamente, inte l'atto da mezua, de proprietæ quantisteghe complementæ, a l'è a l'origine do carattere aliatoio e probabilistego de lezze da meccanica quantistega. O prinçipio de complementaitæ o fu fin da subbito a cornixe concettuâ da meccanica quantistega, a-o quæ interno vegniva inglobao o prinçipio de indeterminaçion de Heisenberg comme caxo particolâ do generâ carattere complementâ di procesci da fixica atomica. O prinçipio de complementaitæ e o prinçipio de indeterminaçion saieivan stæti i pilastri portanti da grande interpretaçion fixica "ófiçiâ" da meccanica quantistega, l'interpretaçion de Copenaghen.
L'interpretaçion de Copenaghen a fu attaccâ da Albert Einstein, o quæ o no credeiva inta natua intrinsecamente probabilistica di procesci fixichi, in sce scala atomica ascì. O pensava a-a natua comme un scistema perfettamente ordinao de lezze naturæ semplixe e deterministiche. Pe questo l'Einstein e o Bohr ebban de vivaxe discuscioin in sce-i fondamenti fixichi e filosofichi do mondo naturâ.
O ciu famoso allevo do Bohr, Werne Karl Heisenberg, o fu inoltre pe doi anni a-a testa do programma nucleâ tedesco, o progetto do regime nazista finalizzao a-a costruçion da bomba atomica. Sciben che o rollo effettivamente avuo da-o Heisenberg into programma nucleâ tedesco o l'è ancon oggetto de discuscion, a so conlaoaçion co-i nazisti a misse fin a l'amiciçia co-o Bohr.
Niels Bohr e so moggê Margrethe ebban sei figgioeu. Doi moin piccin. Un, Aage Niels Bohr (1922-2009), o l'è stæto Premmio Nobel pe a fixica into 1975. Into settembre 1943, durante l'occupaçion nazista da Danimarca, Niels Bohr pe evitâ l'arresto da parte da poliçia tedesca o scappò in Sveçia e da lì a Londra. Into novembre do mæximo anno, invece, Bohr e o figgio Aage se trasfen inti Stæti Unii, primma a New York e da pœu a Los Alamos, dove, oltre a-a so competença in mateia, o desse de importante informaçioin a-i âtri sciençiæ do progetto in sce-o stæto de avançamento di progetti nucleæ tedeschi.
Doppo a guæra o tornò a Copenaghen e o sostègne l'uso paxifico de l'energia nucleâ. Into 1957, in sce iniçiativa so e do politico sveddeize Torsten Gustafsson, nascette o NORDia, l'Istitúio Nordico pe a Fixica Teorica, con sede a Copenaghen. O moì inta capitâ daneize into 1962.
Riconoscimenti[Càngia | modifica wikitesto]
L'elemento chimico Bohrio l'è coscì ciammao in so ónô.
Gh'è stæto dedicao un asteroide, 3948 Bohr.
In sce-a Luña gh'é stæto dedicao un cratê de 71 km de diametro[1] e una valle de 80 km de longhezza[2].
Into 1965, trei anni doppo a so morte, l'Istituio de Fixica a l'Universcitæ de Copenaghen o l'ha assunto o nomme de "Istituio Niels Bohr".
O l'è ritræto in sce-a banconota da 500 coroñe daneixi.
Note[Càngia | modifica wikitesto]
- ↑ (EN) Moon: Bohr
- ↑ (EN) Moon: Vallis Bohr


text:
Ancioa
L'ancioa (Engraulis encrasicolus, Bleeker 1852) a l'è un pescio da famiggia de Engraulidae.
Sciti e distribuçion[Càngia | modifica wikitesto]
Questa specie a se treuva in te l'Oceano Atlantico do levante a partî da a Norvegia fin a-o Sudafrica. A l'è ascì presente e cummun-a in ti mâ Mediterraneo, Neigro e d'Azov. Di esemplæ son stæti pigiæ in to canâ de Suez, se tratta de un-na de quelle poche specie de pesci do Mediterraneo ch'en migræ verso o ma Rosso, a-o contraio di migranti lessepsien.
L'ancioa a fa 'na vitta pelagica ma quand'a l'ariva a primaveia a se approscima a-a costa in branco.
Descriçiun[Càngia | modifica wikitesto]
Corpu lungu, muru cürtu. E pinne du petu sun normali. A pinna caudale a l'è a V. L'anciua a se distingue pe aveighe a mascella de sutta ciù cürta de quella de suvia. U cû l'è d'un vèrde azzuru, i scianchi e a pansa sun de cû argentu, zu pei scianchi gh'è na riga azzura, che in te çerte qualitæ ciù gramme a l'é marrun. A pœ ese lunga da 12-18 citti fin a'n mascimu de 20 citti pe e qualitæ ciù grende che nu se trœvan in t'u nostru mâ.
Valure economicu[Càngia | modifica wikitesto]
U valure ecunomicu u l'è bun dapœ che e carni sun güstuse e vegnan cunsumae fresche e sae (anciue sae). Cun e anciue pulie da a sa e pestae in te 'n mortâ o passae au frullatû se prepara a sarsa, dita pasta d'anciue da u sapure che prubabilmente u l'aregorda u rinumou garum o garon di antighi rumen.
Pesca[Càngia | modifica wikitesto]
E anciue se pescan da marçu a settembre cun a sciabega, re da posta, o cun de re da circuiçiun, caa superficialmente a diverse profonditae. Megiu cun a lunn-a pinn-a ch'a e fa vegnî a galla o attiandule cun de surgenti luminuse artifiçiæ, dite lampæ, e cu-ina abundante pasta di granseule cumme brümezzu caciâ cu-e muen da u bulaccu in sce e re.
Galleria fotografica[Càngia | modifica wikitesto]
Ventimigliusu: Anciùa


text:
Stati Unïi d'America
I Stati Unïi d'America (United States of America in Ingleise), son in paize de l'America do nòrd , a so capitâ a l'è Washington. I Stati Unïi d'America son soventi dïti Stati Unïi, U.S.A., The States o America ascì.
L'influensa militâ, economica, curturâ e politica di Stati Unïi a l'è cresciùa sempre ciù in to deximonono e ventëximo secolo. Dappeu a fin de l'Union Sovietica e da Guæra Freida, i Stati Unïi son restæ l'ùnica superpossansa mondiâ.
I Stati d'i Stati Unïi d'America son membri de diverse organizzaçioin politiche e economiche mondiæ.
Indiçe
Stòia[Càngia | modifica wikitesto]
Into 1776 i Stati Unïi d'America son stæti fondæ da un gruppo de separaçionisti de colonie britanneghe da costa atlantega. A Boston into 1775 arcun rivoluçionaï, travestiï da indien, han cacciòo in mâ arcunn-e casce de tè pe demostrâ a so protesta contra e tasce imposte da-o governo ingleise. Da lì a l'è partïa a Rivoluçion Americann-a ch'a l'ha portòo, a-a formaçion d'i Stati Unïi da e 13 colonie britanenghe. Into 1846 i Stati Unïi han combattùo unn-a guæra contra o Mescico e han coscì conquistòo o Texas. Into XX Secolo han combattùo tutte e doe guære mondiæe, a Guæra de Corea e do Vietnam e dappeu inta segonda meitæ do Secolo son stæti in te 'n stæto de tenscion permanente co l'Union Sovietica dïto Guæra Freida. Ancheu i Stati Unïi occupan militarmente l'Iraq inte un conflitto ch'o l'è criticòo da diversci stati e da ben ben de Americhen ascì. Ancheu i Stati Unïi son a ciù grande potensa econòmica mondiâ.
Geògrafia[Càngia | modifica wikitesto]
I Stati Unïi comprendan , passa ai 48 stati continentæ, l' Alaska (o ciù grande d'i stati), e Hawaï e vari teritöi inte l' Oçean Paçiffigo e inti Caraibi, compreiso Pòrto Rico.
I Stati Unïi son sovente divïxi in:
Stati d'a costa orientâ[Càngia | modifica wikitesto]
Da nòrd a sud: Maine, Nuevo Hampshire, Vermont, Massachusetts, Isoa de Rhode (o ciù piccin d'i stati), Connecticut, Nuevo York, Pennsylvannia , Nuevo Jersey, Delaware, Maryland, Virginnia, Carolinn-a do Nòrd, Carolinn-a do Sud, Georgia, Florida.
Stati do Sud[Càngia | modifica wikitesto]
Virginnia, Carolinn-a do Nord e Carolinn-a do Sud, Georgia, Florida, e anche Virginnia Oççidentâ, Kentucky, Tennessee, Alabamma, Louisiann-a, Arkansas, Oklahoma, Texas (spesso conscideròu fra i stati do sud-ovest).
Questa zona a comprende a pàrte meridionâ (e e çimme ciù elevæ) d'i Appalachi, e ciù a ponente e montagne Ozark. I sciummi comprendan e foxe do Misciscippi e dö Río Grande. A ciù grande influença climatega a vegne dö Gorfo do Mescico, e a cömporta inverni miti, umiditæ, e de tantö in tantö di uraghen.
Stati do Midwest[Càngia | modifica wikitesto]
Ohio, Michigan, Indiann-a, Wisconsin, Illinois, Missoùri, Minnesota, Iowa, Dakota do Nòrd, Dakota do Sud, Nebraska e Kansas. Son in gran parte stati agricoli e industriæ (compreisa a "rust belt", a zona industriâ "inruzzenïa" inti anni settanta e ottanta da-a concorrensa, sorvetutto giapponeise), o climma o l'è estremmo: freido d'inverno, cädo de stæ, maccaia a lèvante e secco a ponente. O Midwest o l 'incarna i valôi tradiçionæ d'i Stati Unïi: lòu, cà, famiggia e religion.
Stati Çentrâ[Càngia | modifica wikitesto]
I stæti da zona çentrâ o montann-a son: Montann-a, Idaho, Wyoming, Nevadda, Utah, Colorado, Arizona, Neuvo Mescico. Questa a l'è a zona meno abitâ do paize, e l' è dove s'attreuvan molte d'e mete turisteghe comme o Grand Canyon (Arizona) e Yellowstone (Wyoming).
Stati d'a costa oççidentâ[Càngia | modifica wikitesto]
Washington, Oregon, California comprendan montagne ærte (comme a Sierra Nevadda), deserti (a Death Valley), e zone ben ben ùmie (a costa).
Suddivixoin d'i Stati Unïi[Càngia | modifica wikitesto]
I Stati Unïi d'America son (tra parentexi l'anno de l'intrâ int'a confederaçion):
Statï[Càngia | modifica wikitesto]
In distreito separòo, sotto a giurisdiçion do congresso, o l'è o Distreito de Combia, dovve gh'é a çitæ de Washington, capitâ da naçion.
Teritöi[Càngia | modifica wikitesto]
Teritöi di Stati Unïi son anche arcunn-e isoe do mâ di Caraibi e de l'Oçeano Paçiffigo:
Teritöi assoçiaçion[Càngia | modifica wikitesto]
De naçioin indipendenti son in franca assoçiaçion co i Stati Unïi d'America:


text:
Guæra di çent'agni
Guæra d'i çent'agni, conflíto che tra o 1339 e o 1453 o l'impegnò Inghiltæra e França. O costituì l’urtima faze da lotta intrapreiza da-i Plantageneti contra a monarchia françeize fin da-o 12° seccolo.
Edoardo III, re d’Inghiltæra e ducca d’Aquitañia, nevo de Feipo IV o Bello, o proclamò o so drito a-a coroña françeize (1336), o l'assonse o titolo de re de França (1337) e o dette començo a-i ostilitæ assediando Cambrai (1339). Doppo una tregua tra o 1343 e o 1345, i Ingreixi conseguin doe importante vittoie: into 1346 a Crécy e into 1356 a Poitiers, devaston o sœu françeize e catturon Zane II, re de França. Seguì a Paxe de Brétigny (1360) co-a quæ Edoardo III, renonçiando a-i diritti ereditai in sce-a França, o preteize però o dominio de tutta l’Aquitania e de Calais. Se concruze coscì a primma faze da guæra a-a quæ vègne aprœuvo una ripreiza di Françeixi a œuvia de Carlo V, ch'o riconquistò o territoio occupao da-i Ingreixi (1368-80).
A segonda fase da guæra a sccioì da de vexende interne da França. Co-a succescion de Carlo VI o paize o fu strascinao inte di gravi dezordeni politichi che curminon, a partî da-o 1407, inta guæra civî fra Borgognoin e Armagnacchi. Zane sença Poiia, figgio do ducca de Borgogna Feipo l’Ardio, o s'alliò co-i Ingreixi, che con Enrico V repigion a guæra (1415), impadronindose do Nord-Ovest do regno. Into 1420, comme zenne de Carlo VI de França, Enrico V o vègne riconosciúo so erede co-a Paxe de Troyes. I Ingleixi, occupâ Parigi, se sponcion fin a-a Loira e assedion Orléans (1428-29). Fu alloa che, essendo re d’Inghiltæra Enrico VI e re de França Carlo VII, divampò a rescœussa naçionâ françeize con Zana d'Ærco, a quæ a condusse i Françeixi a-a vittoia, levando l’assedio a Orléans e espugnando Reims, dove Carlo VII o fu incoonao re de França segondo a tradiçion. A guæra a proseguì a favô de Carlo VII, ch'o se riapaxentò co-o ducca de Borgogna (Paxe de Arras, 1435). Da-o 1436 a-o 1453 i Françeixi recuperon Parigi, Rouen, a Normandia, o Cotentin, a Guienna e Bordeaux.
A guæra a finì sença che vegnisse firmao arcun trattao de paxe.
I Ingreixi ariescin a conservâ solo Calais, fin a-o 1558.


text:
Cantego di Canteghi
O Cantego di Canteghi o l' è un libbro de l' antigo Testamento, appartegninte ao grüppo di libbri poetici e sapiensali. Spesso o sö nomme o vegne abbreviou in Ct. Se conscidera ch'o segge stæto composto in Palestinna verso o V° o IV secolo a.C., sciübben che o començe con e parolle cantego di canteghi, ch'o l' è de Salomôn.(Ricordemmo che Salomon o l' è visciüo fra o 970 -çirca- e o 931 a.C.) Se tratta de un testo insolito in ta Bibbia, perchè ansichè parlä do Segnô o dövia o lenguaggio de un amô appascionou. Pe questo motivo zà i antighi Ebrei aveivan dübitou da sö canoniçitæ, finindo però pe aççettalo. Anche a gexa Cattolica a l' ha sempre consciderou ä stregua de tütti i atri testi canonici.
Interpretasion allegorica e interpretasion letterale[Càngia | modifica wikitesto]
Antigamente ( ma no anteriormente ao 100 d.C. ) i Ebrei interpretavan questo testo come un' allegoria de l' amô do Popolo eletto verso o Segnô, e viçeversa. Questa interpretaçion allegorica a l' ea stæta piggiä pe bonna anche dai autoî crestien, con a differensa che pe lô i dui amanti rappresentavan Giöxô Cristo e a Gexa, oppure l' anima e Dio. Attualmente però i ciü tanti fra i esegeti son ciü propensci a l' interpretaçion letterale do Cantego di Canteghi: unna arrecuggeita de canti che çelebran l' amô fra a donna e l' ommo, reçiproco e fedele. L' è stæto scrito che questo testo o riscatta l' amô da ogni püritaneximo comme da ogni liçensa erotica.
Da o capitolo 4, versetto 11[Càngia | modifica wikitesto]
Da i tö lerfi stissa amë vergine, sposa,
gh' è amë e læte sotta a tö lengua
e l' oudô di tö vestî o l' è commme o profümmo do Libano.


text:
San Marco
San Marco o l'è stæto un miscionaio compagno di Apostoli Pë e Poulo, autô do Vangelo che o porta o sö nomme. A sö festa a se çelebra o 25 d'Arvï. In ti Atti di Apostoli vegne nominou un Zane Marco che o l'è consciderou esse a mæxima personna dell'evangelista. San Pë in te a sö primma lettia (5,13) o-o ciamma figgio. Defæti a tradizion - in accordio con l' esegexi moderna - a l'indica Marco comme l' interprete da catechexi de San Pë, do quæ o l' avieva fedelmente trascrito i racconti. Se ritegne che o Vangelo de San Marco o segge stæto scrito a Romma fra i anni 55 e 65; a critica a riconosce l' antighitæ do racconto de Marco rispetto ai atri Vangeli.
Iconografia[Càngia | modifica wikitesto]
O Santo o l'è rappresentou comme un ommo d'etæ avanzä, con o libbro do sö Vangelo, in compagnia do lion co-e ae sö scimbolo, diventou emblema de Venessia da quæ o Marco o l'è o patron.


text:
Feipo II Aogusto
Feipo II Aogusto (fr. Philippe-Auguste) re de França (Parigi 1165 - Mantes-Gascicourt 1223).
Figgio de Luigi VII e de Adele de Champagne, o successe a-o poæ into 1180.
Continuando a politica paterna d'affermaçion do poei regio in sce-e ciu potente famigge feüdæ, o l'indebolì succescivamente e case de Champagne, de Fiandra e de Borgogna. O se voze' da pœu a combatte i mæximi re de Inghiltæra, ch'ean a un tempo in França uña de dinastie feüdæ ciu potente e inquete. A lotta començâ con un corpo de man de Feipo in sce Issoudun, a fu interrotta a l'improvvista co-a paxe de Châteaoroux (zugno 1187), pe-a quæ o re d'Inghiltæra, Enrico II, cedeiva a-a França di teritoi into Vermandois, in cangio de noççe de so figgio, Zane (dîto da pœu "Sença Tæra"), co-a figgia do Feipo. Repigiao tuttavia a lotta, Enrico II, sconfito, o moiva doppo avei firmao una paxe umiliante (trattao de Azay-le-Rideau, 6 luggio 1189). Intanto ferveivan i preparativi do Feipo pe a terça croxâ che o intrapreize insemme co l'imperatô Federigo Barbarossa e o re de Inghiltæra Ricardo Cœu de Lion: o s'imbarcò a Zena, dirizendose a San Zane d'Acri, dove i crestien aveivan concentrao tutti i so sforçi pe arancâ a çittæ a-i musulmen. Gh'ariescin doppo de penose vexende (1191).
Tornao in patria, profittando de l'assença do Ricardo Cœu de Lion ch'o l'ea prexonê, o l'attaccò i territoi ingreixi in Normandia, continuando a guæra ascì doppo a liberaçion de Ricardo e contra o so successô Zane Sença Tæra, sença risparmio de corpi dovendo frontezzâ a contemporania rebellion de di feüdatai françeixi; o l'ariescì a assestâ infin, con de succescive vittoie, un corpo decixivo a-a potença ingleize in França occupando Normandia, Bretagna, Poitou e Aquitania, malgrao l'appoggio de Innocenço III a-i Ingleixi (1208). Into 1213 o çercò vanamente de portâ a guæra in sce-o sœu mæximo de l'Inghiltæra; da pœu o l'appoggiò Federigo II de Svevia, inta conquista do poei imperiâ, contro Otton de Brunswick, vinçendo quest'urtimo inta battaggia de Bouvines (1214), inta quæ o sconfisse ascì doi potenti feüdatai rebelli, o conte de Fiandra e o conte de Boulogne.
Fu o momento curminante da potença do Feipo, ch'o se vozette a-o consolidamento di risurtæ za ótegnui arembandose a-e organizzaçioin çittadiñe contro a feüdalitæ. O conservò attezamento indipendente inti riguardi do papato, segge a propoxito do so divorçio da Ingeborg de Danimarca (ch'o l'aveiva sposao in segonde noççe into 1193), segge inti riguardi da politica ingleize, segge pe e continue limitaçioin a-o poei di vescovi.
Politico abile e accorto, tenaxe inta realizzaçion di so cen, o Feipo o fondò in sce de sade base a monarchia françeize.


text:
Region
Cu u termine Region s'intende n'ampia estenscion de taera distinta pe e proprie caratteristiche cumme u clima, a fauna, a flora, a coltùa...ecc
Continenti[Càngia | modifica wikitesto]
Tradisiunalmente se divide a Tæra in sinque continenti: l'Euròpa, l'Africa, e Americhe, l'Asia e l'Oçeania.
Ciascun continente u l'è rappresentòu da a bandea olimpica ognun cun in serciu de diversu culure (Bleu - Europa, Giano - Asia, Neigro - Africa, Verde - Oçeania, Rosso - Americhe).
Regioin Amministrative[Càngia | modifica wikitesto]
Multi paixi sun divixi in varie regioin amministratïe. L'Italia a ghe n'ha 21.


text:
Johannes Kepler
Johannes Kepler, Zane Keplero ascì, o l'è stæto ün matemàtico e ün astrònomo tedesco. O l'ha scoverto e lezze dö movimento d'i pianeti che son ciamæ appunto Lezze de Keplero, svilüppando a Teoria elioçentrica de Nichioso Copernico.
Biografia[Càngia | modifica wikitesto]
Keplero ö l'è nasciûo int'o 1571 int'o comüne tedèsco de Weil der Stadt.
Sô muæ ghe fe' vedde unn-a cometa dö 1577 e l'eclissi lunâ dö 1580 addesciândo coscì in Keplero l'interesse pe l'astronomia.
Int'o 1591 començò ö studdio de teologia a Tübingen. Int'o 1594 ö vègne insegnante de matematica a Graz.
Int'o 1604 ö l'ammiò unn-a supernòva ch'a vegniâ conosciüa cö o numme de Stella dö Keplero.
Inte l'agosto 1620 a muæ dö Keplero a vègne accusâ de strionezzo dä Gexa protestante e rilasciâ solo inte l'ottobre 1621 quande a no l'amisse manco sotta tortüa e corpe de strionezzo.
A 58 anni Keplero o moì a Regensburg.


text:
Bandoneon
O Bandoneon o l'è 'n strûmento de mûxica scimile a-a fisarmonica.
Co-a sêu sonoritæ caratteristega e a sêu fôrma rettangolâ, o l'è stæto inventòu da-o tedesco Heinrich Band (1821-1860). O se conosceiva co-o nomme bandonion, in spagnòllo "bandoneón".
Rivòu verso o 1900 co-i tedeschi emigræ in Argentinn-a, o l'ha guägnòu popolaritæ de lì inta mûxica popolâre, speçialmente into tango, essendo anchêu o sêu strûmento ciû particolâ.
O l'è conosciûo popolarmente in lunfardo comme fueye (prononçia: 'fuèscie').
O mûxicista c'o soeunna o bandoneon o vegne ciammòu "bandoneonista". Ûn di prinçipæ bandoneonisti da stoja do tango, riconosciûo in tûtto o mondo, o l'è stæto Astor Piazzolla; son ascì molto importanti tanti âtri comme Aníbal Troilo, Pedro Laurenz e Leopoldo Federico.
- Christian's Bandoneon Page
- Bandoneonbau Hartenhauer Klingenthal Germany
- Bandonion & Concertinafabrik Klingenthal
- Premier Bandoneonbau Peter Spende - Berlin
- Klaus Gutjahr - Berlin
- Bandonion Restauration und Balgbau Wuppertal
- Bandonion and Concertina maker Harry Geuns - Kinrooi Belgium
- Akkordeonwerkstatt - Rorschach Schweiz


text:
Quito
Quito oppûre San Francisco de Quito (in spagnòllo pronûnçiòu Kito) a l'è a capitâ de l'Ecuadòr, capolêugo da provinsa de Pichincha e do canton de Quito. In 1993 o sêu nomme uffiçiâ o l'è stæto cangiòu pe Distrito Metropolitano de Quito.
A l'è a segonda çittæ ciû popoloza do Pàize (dòpo Guayaquil), con 1.700.458, c'o coresponde solo a-a valle prinçipâ, dove gh'è a çittæ.
O Destreito Metropolitan de Quito o comprende 'na popolassiôn de ciû de doî miliôîn d'abitanti, con gente rivä da tûtto o Pàize e da diverse parti do mondo, che fan de lë 'na çittæ cosmopolita, pe a sêu condissiôn de capitâ de Stato e de attuâle capitâ econòmmica de l'Ecuadòr.
A sêu tempiatûa a l'è tra 7º e 22º. Quito a l'è in mëzo a di monti appartenenti a-e Andes, e a l'è riconosciûa mondialmente pe o sêu patrimònnio coltûâ de pittûe e scoltûe. L'interno d'i sêu tempi religiôxi e-e sêu êuvie d'arte han dæto a-a çittæ o sorvenomme de Firense Americann-a.
In 1978 l'UNESCO a l'ha diciaròu Patrimònnio Coltûâ de l'Ûmanitæ.


text:
Çittæ do Mescico
A Çittæ do Mescico (spagnòllo: Ciudad de México dïta ascì México, Distrito Federal) a l'è l'area ûrbann-a c'a s'attrêuva drento a-o dïto Distrito Federal, capitâ di Stati Ûnïi Mescichen, e çentro polittico, econommico e côltûrâle do paize.
Scïtuä into çentro-sûd do Mescico, insce 'n terèn c'o fâva pârte do baçin do lago Texcoco, a l'è a ciû popolosa do paize, e ûnna de ciû grende do mondo, con 8.720.916 abitanti (2005).
Inta sêu crescita a l'ha incorporòu nûmeroxi comun vexîn e anchêu a fôrma 'n'àrea metropolitann-a comprendendo anche tocchi d'âtri stati. Quella zona metropolitann-a da Çittæ do Mescico a l'ëa abitä into 2005 da 19.311.365 personn-e, quæxi o 20% da popolassiôn totâle da nassiôn mescicann-a. Pe-o 1º Lûggio o se stimma 'na popolassiôn de 9.755.980 abitanti pe-a çittæ, e de 24.748.250 abitanti pe tûtta a regiôn metropolitann-a.
Segôndo l'informassiôn ûrbanistega de Naçioin Ûnïe, a zona metropolitann-a da Çittæ do Mescico a l'è a ciû grande de l'emisfero ôçidentâ e o segôndo çentro ûrban do mondo, dòppo Tòkyo, Giappon.


text:
Acne
L' Acne a l' è unna mouttia infiammatoia, ch'a l' interessa i follicoli piliferi insemme ae ghiandole sebacee. L' è comün ch'a se localizze in sce a faccia, ma a pö interessâ anche o collo e a parte ciü erta da schenn-a; de votte anche o torace. In te l' acne l' è tipicamente presente e brîgue, ma ae votte ghe pö ese manifestasioin ciü gravi comme ciavelli, infiammasion e adreitüa mateia purulenta. Se distingue un' acne leggia, unna moderâ e unna grave. E forme gravi pöan comportâ exiti cicatrisiali.
Terapia[Càngia | modifica wikitesto]
A terapia dell' acne a va a segunda da gravitæ. A forma lieve o moderâ a vegne cürâ con peroscido de benzoile o con retinoidi topici. O peroscido de benzoile o se comença a basse concentrasioin, andando poi a aumentale gradualmente. Se questa terapia a no l' ariescie ( in to gio de un pä de meixi ) se dövia antibiotici topici. I retinoidi ( tretinoina e isotretinoina ) g'han spesso bezeugno de ciü meixi pe avei effetto; l' è essensiale o controllo da parte do mego, viste e precausioin da piggiä ( comme quelle de evitä i raggi do sô, stä attenti a no contaminä euggi, naso e bocca, etc. ). In ti caxi de acne moderâ o grave se ricôre ä terapia scistemica con antibiotici. I antibiotici topici no son megio di retinoidi: de solito se dövian quande no se pö impiegäli pe via scistemica. I ormoin g'han a votte indicasioin, solo in te pasienti donne.


text:
Maia Texo d'Asburgo
Maia Texo (ted. Maria Theresia) d'Asburgo imperatrixe (Vienna 1717 - 1780).
Figgia de l'imperatô Carlo VI e da prinçipessa Elizabetta Cristiña de Brunswick-Wolfenbüttel, segondogennita e primma de figge femmine, a vègne erede a-o trono in virtù da Pramattega Sançion do 1713. O 12 fre. 1736 a se maiò (inandiando a dinastia di Asburgo-Loeña) o ducca Françesco Stéva de Loeña insemme a-o quæ a se stabilì (zen. 1739) a Firençe, dove a l'arestò solo che pochi meixi, scin a-a morte do poæ avvegnua a l'improvista into 1740.
A poco ciu de un meize da-a so asceiza in sce-o trono, Federigo II de Pruscia o l'invaze improvvisamente a Silexia co l'evidente intento d'annette quello ducato a-o dominnio di Hohenzollern. Maia Texo, impreparâ a l'aggrescion, a no poette opoñe un efficaxe rescistença, e de tâ circostança credettan de poei approfittâ sorvetutto a França e a Spagna, dexidioze d'ingrandise in sce-o Ren e in Italia, e a Bavea, ch'a l'aspiava a estende a so sovranitæ in sce-i possedimenti asburghichi de l'Aostria, di quæ l'elettô Carlo Alberto o ritegniva êse o legittimo erede pe avei sposao Maia Amalia, figgia de l'imperatô Gioxeppe I. Ebbe coscì inandio a coscì díta guæra de sucescion aostriaca. De fronte a-a menaçça di Franco-Bavaixi, ch'aveivan invaso a Bassa Aostria e occupao Praga, l'impiaixe a concluze un armistiçio con Federigo (9 ott. 1741), e, doppo avei fæto appello a-a fedeltæ di magnati ungaixi, a se vózette contra i invasoî, che fun contrattaccæ e contegnui.
A paxe de Breslavia (1741) ghe costò a cescion da Silexia a Federigo, ma in compenso lê a poe' riconquistâ e tære occupæ da-i Franco-Bavaixi, penetrâ inta Germannia meridionâ e menaççâ a mæxima sovranitæ da França in sce l'Arsaççia.
I succesci de Maia Texo provocon un âtro intervento de Federigo, ch'o temeiva de dovei torna renonçiâ a-a Silexia, o possesso da quæ ghe fu riconfermao co-a paxe de Dresda (Dênâ 1745). Into frattempo l'elettô Carlo Alberto o l'ea morto, e o so successô, Mascimilian III Gioxeppe, co-a paxe de Füssen o l'aveiva renonçiao a ogni drito de succescion in Aostria, e Françesco Stéva de Loeña o l'ea stæto eletto e incoonao imperatô (ott. 1745). Da grande coaliçion do 1741 gh' arestò de fronte solo che a França e a Spagna: a guæra a se protrasse scin a-o 1748, quande co-a paxe d'Aquisgraña l'imperatrixe, pù costreita a de nœuve renonçie teritoriæ (Parma, Piaxença e Guastalla fun cedue a don Feipo, figgio de Feipo V de Spagna), a l'ebbe infin riconosciui i so diritti ereditai da tutti i antagonisti.
A consciença de dovei procede a una profonda modifica da struttua existente inti so stati pe rafforçâli politicamente, onde poei tende, con de prospettive de successo, into proscimo futúo a-a riconquista da Silexia, a convinse Maia Texo a l'attuaçion de una serie de riforme. L'amministraçion interna, mediante a fuxon de cançelaie de corte boemma e aostriaca, a fu centralizzâ; da conduta di affæ esteri fu incaregao a cançelaia de stato; fu començao un programma de risanamento finançiaio; fu costituio un eserçito permanente. A-o ricupero da Silexia e a-a riaffermaçion do predominio asburghico in Germania fu subordinao pægiamente a conduta da politica estera. A tradiçionâ alliança co l'Inghiltæra e co-e potençe marittime a fu abbandonâ co-o notto "imbósamento di alliançe" do 1756, ch'o poze termine a-o secolâ contrasto tra i Borboin e i Asburghi.
A guæra settennâ ch'a ne seguì, a-a quæ parteçipò, a scianco de Maia Texo, a zariña Elizabetta ascì, a no portò a-o risurtao spiao: a Sciléxa a l'arestò a Federigo II (paxe de Hubertusburg, 15 fre. 1763), e o dualismo tedesco o no fu eliminao, ma stabilizzao pe êse risolto çent'anni doppo a vantaggio da Pruscia.
A deluxon subia a no l'infranse o spiito d'iniçiativa de l'imperatrixe: questa a promosse de nœuve riforme d'accordio co-o figgio Gioxeppe II, eletto into 1764 re Roman-germanego, e divegnúo impiao doppo a morte do maio de Maia Texo (1765). A politica estera de Gioxeppe II no sempre a l'incontrò a so aprovaçion: l'imperatrixe a fu contraia a-a primma spartiçion da Polonia (1772), a l'inteiza co-a Ruscia do 1775 a-i danni da Turchia, pe mezo da quæ l'Aostria a l'ótegne a Bucovina, e infin a-o tentativo de annescion da Bavea, che into 1778 o provocò un nœuvo conflíto co-a Pruscia.
Assæ fortunâ fu inta so politica dinastega: co-i ligammi matrimoniæ contræti da-i so nomioxi (16) figgi a seppe estende l'influença aostriaca in Italia (Maia Amalia a divègne duchessa de Parma sposando Ferdinando, figgio de don Feipo; Maia Caroliña a fu regiña de Nappoli a prœuvo a-e so noççe con Ferdinando IV; Ferdinando o sposò Maia Biatrixe Vittoia d'Este, erede do ducato de Modena) e a çercò de garantî di amigheive relaçioin co-a França e a Spagna (Maia Tonieta a sposò o drafin, da pœu Luigi XVI; Liopordo, da primma granducca e da pœu imperatô, Maia Luisa, figgia de Carlo III re de Spagna).
Maia Texo, specie inti urtimi anni, a se dedicò a l'attuaçion de quello "stato de benêse" ch'o l'ea un di ideæ de l'eppoca. Fra e iniçiative da lê patroçinæ gh'è i studdi pe una nœuva legislaçion (Codex Theresianus; Constitutio criminalis Theresiana) e l'istituçion de scœue popolæ.


text:
David Livingstone
David Livingstone (Blantyre, 19 março 1813 – Lago Bangweulu, 1º mazzo 1873) o l'é stæto un miscionaio, esploratô e mego britannego de l'era vittoriaña. O nasce' into villaggio de Blantyre, inta region scoççeize do Lanarkshire do sud.
Indiçe
L'attivitæ miscionaia[Càngia | modifica wikitesto]
O seguì a facoltæ de meixiña e teologia a Glasgow e into 1838 o l'intrò inta Societæ Miscionaia de Londra co-o dexideio de trasfeise in Ciña, ma o no poe' realizzâ questo so sœunno a caosa da guæra de l'oppio ch'a l'imperversava inte quello paise.
Into 1844 o se sposò con Mary Moffat, figgia de un âtro miscionaio, Robert Moffat. A moggê a l'arestò con lê in Africa pe di anni, pe tornâ doppo in Inghiltæra co-i so figgi.
A scoverta de cascate Vittoia[Càngia | modifica wikitesto]
Into periodo 1852-56, o l'esplorò l'entrotæra african, scrovindo e cascate Vittoia, a-e quæ o desse o nomme de l'alloa Regiña d'Inghiltæra. O Livingstone o fu un di primmi Œüropei a fâ un viægio transcontinentâ attraverso l'Africa. O scopo do so viægio o l'ea de arvî de nœuve vie commerciæ, e de accumulâ informaçioin utile in sce-o continente african. In particolâ, Livingstone o l'ea un sostegnitô de miscioin e do commercio inte l'Africa centrâ.
O tornò in Inghiltæra pe ótegnî un supporto a queste so idee, e pe pubblicâ un libbro in sce-i so viægi. Fu in questo periodo ch'o se dimisse da-a societæ miscionaia a-a quæ o l'appartegniva.
A spediçion in sce-o sciumme Zambexi[Càngia | modifica wikitesto]
Livingstone o ritornò in Africa a cappo de una spediçion co-o scopo de esplorâ o sciumme Zambexi. Mentre o l'esplorava o Zambexi, e miscioin da lê vosciue in Africa centrâ e orientâ finin in moddo desastroso, con quæxi tutti i miscionai morti de malaia ò de âtre maotie. O sciumme Zambexi o se rivelò êse completamente no navegabile a caosa de una serie de cateratte e rapide che Livingstone o n'ariescì a esplorâ inti so viægi precedenti.
A ecceçion de un inzegne de nomme George Rae, i âtri occidentæ ò moin ò renonçion. So moggê Mary a moì o 29 arvî 1863 de desenteria, ma Livingstone o continuò e so esploraçioin, e infin o tornò in Inghiltæra into 1864. A spediçion a fu consciderâ un fallimento da molti giornæ britanneghi do tempo, e o Livingstone o l'ebbe de grosse difficortæ a arecœugge di fondi pe esplorâ urteiômente l'Africa.
A sorgente do Nilo[Càngia | modifica wikitesto]
Into março 1866, Livingstone o tornò in Africa, a Zanzibar, da dove o començo a çercâ a sorgente do Nilo. Richard Francis Burton, John Hanning Speke, e Samuel Baker aveivan in precedença, e corettamente, identificao segge o lago Alberto che o lago Vittoia comme sorgente, ma a question a l'ea ancon dibattua. Livingstone, into çercâ a sorgente do Nilo in veitæ o se portò troppo a ovest, scin a razonze o sciumme Lualaba che âtro o no l'é che a parte iniçiâ do sciumme Congo, ma che Livingstone erroniamente o conscideró êse o Nilo.
Maotia e morte[Càngia | modifica wikitesto]
O s'amaotì e pe trei anni o perse completamente o contatto co-o mondo esterno. Solo un di so 44 dispacci o l'arrivò scin a Zanzibar. Henry Morton Stanley, o giornalista inviao a-a so riçerca into 1869, o-o trovò inta çittæ de Ujiji, in sce-e sponde do lago Tanganica o 10 novembre 1871. Questo episodio o l'é arestao famoso pe e paole co-e quæ se dixe che Stanley o l'agge a primma votta salutao o Livingstone: "Dr. Livingstone, I presume"[1]. Ean i unichi doi Œüropei in Africa into raggio de de çentanæa de chilometri e se saluton comme se se veddessan a un riçevimento. Un episodio riportao pœuscia ciu votte comme esempio de quanto a formâ ma seria morâ vittoiaña a foise compenetrâ e ascimilâ into popolo ingleize[2].
O Stanley o s'unì a-o Livingstone, e pe un anno continuon insemme a esplorâ o nord do Tanganica, da pœu Stanley o partì. A despeto de solleçitaçioin d'o Stanley, o Livingstone o l'ea determinao a no lasciâ l'Africa scin a quande a so miscion a no foise stæta completâ, ma into 1873 o moì in Zambia de malaia e pe una emorragia interna dovua a una occluxon intestinâ. O so corpo, portao pe oltre mille miggia da-i so leali ascistenti Chuma e Suxi, o ritornò in Inghiltæra pe êse asoterao inte l'Abbazia de Westminster; o so cœu o fu invece seporto into lœugo dov'o l'ea morto, in to Lago Bangweulu, a Chitomba.
Note[Càngia | modifica wikitesto]
- ↑ coscì o riporta Stanley into libbro "How I found Livingstone". Diffusa, sciben che no coretta, a verscion Dr. Livingstone, I suppose ch'a pâ êse a ritraduçion de l'italian suppongo in ingleize
- ↑ In realtæ Stanley o conta: "Saiæ corso da lê, ma ea intimoio da-a presença de una tâ folla - l'aviæ abbraççao, ma no saveiva comm'o m'aviæ reçevúo; coscì fei ço che codardia morâ e faso orgœuggio suggeivan êse a cosa megiô - camminei decisamente verso de lê, me levei o cappello, e dissi: Dr. Livingstone, I presume?.


text:
O Cairo
O Cairo (in arabo,القاهرة Al-Qāhira "a forte") a l'è a capitâ de l'Egitto e da sêu provinsa. A l'è a ciû grande çittæ de l'Africa e de tûtto o mondo arabo, e i egiçien spesso a ciamman co-o mæximo nomme da naçion, مصر, arabo cûlto "Misr", arabo egiçiàn "Masr".
A çittæ a g'ha 'na popolassion de 7.500.000 abitanti, l'area ûrbann-a a conta 8.250.000, e tûtta l'area metropolitann-a a g'ha 15.750.000 personn-e.
A s'attrêuva in riva ao sciûmme Nilo e insce sêu ìsöe ascì, a sûd do delta. A sûd-òvest gh'è a çittæ de Gizeh, e famôze pirammide e l'antiga necropoli de Memphis.
A l'è o çentro de comûnicassion, edûcassion, transporto, economia e polittega de l'Egitto e a l'è ascì molto importante tûristegamente, essendo e piramide, i mûsei, i mercoei e e croxëe pe o sciûmme Nilo e mete preferie da di mioin de tûristi da tûtto o mondo.


text:
Giastemma
Giastemma (da-o lat. tardo blasphēmia, da-o gr. Bλaσϕnuίa).
Esprescion ingiurioza e inreverente contra Dê, i santi e e cose sacre.
Sciben che se distingue a blasphemia cordis (de pensceo), operis (conscistente, prez., inte 'n gesto) e oris (verbâ), teologicamente a giastemma, definia da s. Aostin mala verba de Deo dicere, a l'è quella conscistente in paole, prononçiæ ò scrite.
Pe i Ebrei l'ea 'na profanaçion solo che pronunçiâ sença raxon o nomme personâ de Dê, l'"ineffabile" nomme Yahweh (Deuteron., V, 11; Ezodo, XX, 7), tanto che into giudaismo posteriô se sostituì stabilmente questo nomme con quello de "Segnô" (adonai).
A giastemma a l'è peccao grave, punio inte l'Antigo Testamento co-a morte pe lapidaçion (Levitico 24, 16), O semplixe «parlâ vañamente», ma sença ingiuia, de Dê, o pœu êse peccao ma o no l'è propriamente «giastemma».
O codiçe de drito canonnego (can. 1369) o prevedde l’eventualitæ de una «giusta peña» inte di caxi de particolâ gravitæ.
In Italia o codiçe penâ o prevedde una sançion amministrativa pe chi giastemma pubbricamente, con invettive ò paole oltraggiose, contra a divinitæ.
O capitan Giastemma[Càngia | modifica wikitesto]
O capitan Giastemma o l'è un personaggio do poemetto do Nicolin Baçigalô "O pappagallo de moneghe", inspiao a-o "Vert-vert" do Gresset:
- Tûtt’assemme se sente ûn sacranon
- Fâ tremâ tûtta quanta a terrassetta,
- E ven sciù giastemmando ûn cagnastron
- Despuntou, sensa scarpe, in camixetta,
- Ch'o se mette a sbraggiâ — Cös’eì Marinn-a,
- Che ve vira pe-a... testa stamattinn-a?
- Cöse l’é tanto fô? Voei che ve preghe
- Ûn fûlmine de dïo, fæto a cappello?
- — Scia-o pigge pe caitæ! — Ma ch'o ve neghe
- Cöse l’é? — Sciä no o vedde, o l’é ûn öxello
- — E pe ûn öxello eì da fa tanto sciäto?
- No n’eì mai mansinou, per Dio S... —
- Poi, (m’immagino zà, che avieì capïo
- Ch'o l’ëa o famoso Capitan Giastemma)
- O ven avanti dando a mente in gïo
- C’ûnn-a çerta andatûa proprio malemma,
- O vedde o Löro, e o dixe: — Ah sac...!
- Te l’arrembo in ta poppa in mæ zûamento.[1]


text:
Teritoi d'oltremâ Britanneghi
I Teritöi d'oltremâ Britanneghi son (ancheu) 14 teritöi sotta a sovranitæ do Regno Unïo, ma che no ne son conscideræ parte.
O nomme British Overseas Territory (Teritöio d'oltremâ Britannego) o l'è stæto introduto into 2002 e o sostituisce o nomme British dependent territory (Teritöio dipendente Britannego) doeuviao da o 1981. Primma o vegniva doeuviao o nomme colonia o colonia da coronn-a.
I teritöi de Jersey, Guernsey e l' Isoa de Man, scì ben che son sotta a sovranitæ da coronn-a britannega, g'han unn-a relaçion costituçionâ despægia con o Regno Unïo, e son clascificæ comme dependençe da coronn-a ciuttòsto che comme teritöi d'oltremâ.
I Teritöi d'oltremâ Britanneghi son:


text:
Torin
Torin a l'è o capolêugo da Provinsa de Torin e da Region Piemonte. A l'è ascì o çentro prinçipâ da bioregion stòrica do Piemonte, inta quæ se pârla a lengua piemonteise.
Indiçe
Geògrafia[Càngia | modifica wikitesto]
Stoia[Càngia | modifica wikitesto]
Pòsti d'intereise[Càngia | modifica wikitesto]
O monûmento ciû famoso da çittæ a l'é a Mole Antoneliann-a (fæta in te l'oeuttoçento), pòi: a Cattedrâ de San Zane Battista do XV secolo, dove gh'è a Santa Scindone, o Pâxo Reâ e Pâxo Madamma. Vexin gh'è nûmerose ville di Savoia diciaræ patrimonnio de l'Ûmanitæ da l'UNESCO. Importante o l'é o Mûseo Egissian c'o l'é segondo solo a quello do Cairo.
Economia[Càngia | modifica wikitesto]
Coltùa[Càngia | modifica wikitesto]
Manifestaçioin[Càngia | modifica wikitesto]
Feste e fëe[Càngia | modifica wikitesto]
Comunicaçioin[Càngia | modifica wikitesto]
Note[Càngia | modifica wikitesto]
- ↑ Charles de Brosses, Lettres familières écrites d'Italie en 1739 et 1740 (Parigi, 1799) ed. italiana: Viaggio in Italia, lettere familiari (Bari, 1992)